Sila beri perhatian 8 langkah keselamatan ini jika travel pada musim tengkujuh, wajib semak ramalan cuaca!

TRAGEDI tanah runtuh yang berlaku minggu lalu di tapak perkhemahan Father's Organic Farm, Batang Kali, nyata menjadi wake up call buat kita semua agar mengambil langkah berjaga-jaga terutama ketika bercuti di musim tengkujuh.

Perlu diambil perhatian, Jabatan Meteorologi Malaysia sebelum ini meramalkan tempoh tengkujuh timur laut negara bermula pada pertengahan November sehingga Mac 2023.

Sepanjang tempoh ini, akan berlaku hujan lebat yang boleh menyebabkan banjir di kawasan rendah, termasuk sungai dan air terjun.

Sementara itu pada September lalu, Jabatan Perairan dan Saliran (JPS) Selangor telah mengenalpasti 87 tempat berpotensi banjir di seluruh Selangor.

Justeru, mereka yang merancang percutian di kawasan berbukit, hutan, atau tempat rekreasi harus mengelakkan diri daripada melawati kawasan yang berisiko tinggi ini bagi mengelakkan sebarang kejadian tidak diingini.

Namun bagi yang sudah merencana aktiviti percutian di destinasi masing-masing, anda dinasihatkan untuk lebih berwaspada dan mengambil langkah-langkah keselamatan terutama jika ada melakukan aktiviti outdoor.

ARTIKEL BERKAITAN: Perhatian wanita! Ikuti 5 tip ini jika travel solo... jadikan perjalanan selamat, menyeronokkan

Langkah-langkah keselamatan ini adalah bagi mengelakkan percutian yang sepatutnya menjadi kenangan manis, berakhir dengan tragedi.

Berikut adalah tip atau petua ketika bercuti sewaktu musim tengkujuh:

1) Semak ramalan cuaca

Ini adalah perkara terpenting yang perlu dilakukan sebelum bercuti. Sentiasa semak ramalan cuaca untuk hari-hari berikutnya, bergantung kepada jenis perjalanan anda.

Jika ramalan menyatakan keadaan cuaca yang melampau seperti hujan lebat, hujan batu atau ribut, adalah lebih baik untuk menangguhkan perjalanan atau percutian terlebih dahulu.

2) Buat kajian tentang lokasi

Ambil masa untuk membuat carian dan penyelidikan mengenai lokasi yang anda ingin tujui. Sebagai contoh, kawasan pulau peranginan yang menutup operasi pada waktu tertentu.

Mungkin juga ada pemberitahuan mengejut daripada pengendali lokasi mengenai status operasi mereka.

Selain itu, luangkan masa menonton berita atau membelek media sosial di mana kebanyakan informasi akan dikongsikan para netizen.

Anda dinasihatkan lebih berwaspada jika terlibat dengan aktiviti outdoor pada musim tengkujuh. Foto: Tourism Selangor.

3) Bawa bekalan ubat mencukupi

Sebagai langkah berjaga-jaga, pastikan anda sentiasa membawa peti pertolongan cemas, penghalau serangga, preskripsi ubat yang diambil serta ubat-ubatan lain mengikut keperluan sebelum anda memulakan perjalanan.

Monsun adalah musim yang menarik bukan sahaja pengembara tetapi 'pengunjung tidak diundang' seperti serangga.

4) Bawa pakaian dan kasut yang sesuai

Pakaian daripada fabrik sintetik adalah yang paling sesuai. Selain mudah untuk dibungkus, ia juga ringan dan cenderung kering dalam masa yang singkat.

Begitu juga dengan kasut. Bawalah kasut kalis air dan sesuai untuk aktiviti anda.

5) Beg kalis air

Ya, anda perlu membawa kelengkapan kalis air semuanya. Daripada bagasi sehinggalah beg galas dan beg mengisi peranti serta peralatan lain, semuanya perlu mempunyai penutup kalis air.

6) Elak minum dan makan daripada sumber diragui

Langkah ini penting pada bila-bila saja anda bercuti. Cuma anda lebih terdedah kepada penyakit semasa musim tengkujuh kerana pencemaran air cenderung berlaku.

Belilah air yang dibungkus atau ditutup elok.

7) Peka dengan situasi

Jika anda berkhemah atau sedang beraktiviti di hutan, atau di kawasan air terjun, jangan berlengah untuk keluar jika ada tanda-tanda amaran atau berbahaya.

Elakkan berada berhampiran pokok besar, atau cerun. Jika berada di kawasan air terjun, perhatikan tanda-tanda kepala air iaitu lebih banyak dahan atau daun dihanyutkan. Segeralah berpindah ke tempat yang lebih selamat

8) Jangan tinggalkan sampah

Ini perkara yang tidak kurang pentingnya untuk dilakukan. Jangan biarkan sampah terbiar tanpa diuruskan dengan betul.

Sampah perlu dibuang di tempat yang betul untuk mengelakkan aliran air sungai terhalang dan mengelakkan ia mengundang kedatangan haiwan.

Akhir kata, rancanglah percutian dengan bijak dan teliti agar ia dapat menjadi kenangan yang indah untuk dikenang. - Timesofindia

Dapatkan info dengan mudah dan pantas! Join grup Telegram mStar DI SINI

musim tengkujuh, tempat berisiko, tanah runtuh, kepala air, peti pertolongan cemas, air terjun, travel

Summary: <b>AMBIL</b> langkah keselamatan bagi mengelakkan percutian yang sepatutnya menjadi kenangan manis, berakhir dengan tragedi.

Langkah berjaga-jaga perlu diambil ketika bercuti di musim tengkujuh. Gambar hiasan


Macam masuk dunia dongeng, siap boleh ‘feeling’ main salji di Pergunungan Alps... Hiasan Krismas di 8 mall ini buat anda gila OOTD

SETIAP kali menjelang musim perayaan, pusat beli belah pasti tidak akan ketinggalan menghasilkan dekorasi bagi memeriahkan dan menyemarakkan lagi sambutan bersama para pengunjung.

Sebagaimana tahun-tahun sebelum ini, dekorasi sempena Hari Krismas adalah antara yang meriah lebih-lebih apabila serentak dengan cuti persekolahan.

Jangan biarkan cuti anak-anak anda berlalu dengan membosankan tanpa melakukan sebarang aktiviti.

Inilah masa terbaik untuk mengeratkan hubungan bersama anak-anak.

ARTIKEL BERKAITAN: Bosan duduk rumah? Jom hangatkan sambutan Krismas di Plaza Sungei Wang

Sambil-sambil mencuci mata di pusat beli belah, jangan lupa ambil seberapa banyak gambar OOTD (outfit of the day) di dekorasi Krismas.

Bagi menyemarakkan lagi sambutan Krismas, Tourism Selangor membantu anda menyenaraikan lapan pusat beli belah dengan hiasan Krismas menarik untuk dikunjungi:

1) Sunway Pyramid, Subang Jaya

Tema untuk hiasan Krismas Lion tahun ini dipanggil Wander Wonder, di mana ia dipenuhi dengan tumbuh-tumbuhan gergasi yang cantik, cendawan bercahaya, rama-rama dan juga pari-pari untuk anda merasai keajaibannya.

Apa yang menarik, beberapa hiasan dibuat daripada bahan kitar semula dalam usaha memelihara kelestarian alam sekitar.

2) 1 Utama Shopping Centre, Petaling Jaya

Hiasan Krismas pada tahun ini bertemakan Alps. Ia menampilkan suasana Pergunungan Alps di Switzerland yang terletak di atas terowong kereta api.

Jangan lepaskan peluang berjalan-jalan ke replika bandar Pergunungan Alps di atas laluan berbatu atau bergambar dalam gerabak vintaj kereta api wap British untuk pulang semula ke masa lalu!

Memang port wajib untuk OOTD!

3) Setia City Mall, Shah Alam

Bak istana yang besar, pengunjung pasti terpegun dengan hiasa Krismas bertemakan Winter Wonderland.

Dekorasi ini dihias dengan lampu yang berwarna-warni di atas istana indoor yang besar. Jangan lepaskan peluang meneroka kawasan bersalji yang dikelilingi penguin dan rusa kutub yang bercahaya.

Ibarat berada di kawasan kutub! Anda juga boleh bergambar di bawah kubah akrilik.

Lebih menarik, terdapat persembahan pada hujung minggu seperti Meet and Greet bersama Santa, lagu Krismas dan Tarian Ballerina.

4) The Curve, Damansara

Nikmati musim percutian ini bersama Enchanted Christmas Celebration di The Curve, Damansara.

Pengunjung juga boleh bergambar bersama Santa dan sleigh (kereta luncur salji) yang besar dan dipenuhi dengan hadiah di lantai G (ground floor).

Pengunjung juga pasti terkesima dengan dekorasi bertemakan warna merah, putih dan hijau yang klasik serta dihiasi emas.

Pengunjung juga akan disajikan dengan persembahan daripada sekumpulan pari-pari sempena musim percutian ini.

5) Mitsui Outlet Park KLIA, Sepang

Saksikan hiasan Krismas yang dipenuhi dengan boneka arnab yang comel di Bunny Wonderland, Mitsui Outlet Park KLIA, Sepang.

Pengunjung boleh meneroka alam ajaib yang penuh dengan pokok Krismas dan meja yang dihias bertemakan 'tea party'.

Oh ya, anak-anak anda juga berpeluang menyertai bengkel seni dan kraf Krismas sebagai salah satu aktiviti yang menyeronokkan untuk mengisi masa lapang mereka.

Jangan lupa melawat ke Christmas Market juga!

6) Paradigm Mall, Petaling Jaya

Rasai pengalaman melihat salji di Elf Village, Paradigm Mall pada musim percutian ini.

Ambil maklum bahawa salji akan 'turun' pada hujung minggu, pukul 1 petang dan 5 petang.

Jadi jangan ketinggalan merasai sendiri pengalaman ini! Nikmati juga persembahan lagu Krismas, pertunjukan bakat, muzik dan koir sambil meraikan percutian ini bersama Santa dan pembantu elf!

7) Central Icity, Shah Alam

Jika anda berkunjung ke Central iCity Shah Alam, lawati Brown dan Cony di rumah Linefriends di Central Concourse, lantai G (ground floor).

Ambil gambar bersama watak yang comel daripada aplikasi Line serta pokok Krismas yang menjulang tinggi.

Malah terdapat pelbagai aktiviti menarik untuk anda lakukan.

8) IOI Mall, Puchong

Raikan 'Merry Fairy Christmas' di IOI Mall Puchong! Pelawat akan menikmati hari yang menggembirakan di alam ajaib bertemakan pari-pari yang dipenuhi cendawan hutan, fairy lamps serta persembahan daripada sekumpulan pari-pari.

Pengunjung juga boleh menyertai bengkel penghasilan perhiasan Krismas serta menikmati pertunjukan yang menarik.

Ahli IOI Kids Club juga berpeluang untuk menyertai bengkel kraf perayaan sepanjang bulan ini! Ayuh, mari beramai-ramai terokai dunia dongeng yang penuh kilauan di IOI Mall Puchong!

Dapatkan info dengan mudah dan pantas! Join grup Telegram mStar DI SINI

Hari Krismas, dekorasi Krismas, pusat beli-belah Selangor, hiasan Krismas pusat beli-belah

Summary: <b>HIASAN</b> bertemakan salji dan dunia dongeng pasti membuatkan pengunjung lebih teruja.

Dekorasi Krismas di One Utama menampilkan suasana Pergunungan Alps di Switzerland.


Jumpa tawaran murah? ‘Beku’ harga siap-siap dengan Price Freeze di Agoda... Bayar ‘booking’ je dulu!

HUJUNG tahun adalah waktu sesuai yang dimanfaatkan oleh kebanyakan orang untuk bercuti bersama keluarga kerana serentak dengan musim cuti persekolahan.

Sudah tentu rata-ratanya ingin mendapatkan tawaran harga yang terbaik ketika membuat rancangan untuk bercuti.

Usah gusar! Platform tempahan penginapan serantau, Agoda, kini menampilkan ciri baharu buat pengguna iaitu Price Freeze.

Ciri ini membolehkan para pelanggan mendapatkan tawaran menarik dengan membayar wang pendahuluan untuk membekukan harga sebelum mengesahkan tempahan penginapan dalam tempoh 14 hari.

ARTIKEL BERKAITAN: Malaysia tersenarai dalam 5 negara terbaik bagi Anugerah Gold Circle Agoda ke-14

"Ada kalanya pengguna masih tidak bersedia untuk memberikan komitmen sepenuhnya kepada tempahan mereka dan memerlukan masa untuk membuat keputusan, tetapi mereka tidak seharusnya melepaskan tawaran terbaik tersebut.

"Dengan memperkenalkan teknologi Price Freeze di platform Agoda, kami mampu menawarkan lebih banyak fleksibiliti, pilihan dan harga yang terbaik kepada semua," kata Ketua Pegawai Eksekutif Agoda, Omri Morgenshtern.

Apa yang menarik, pengguna tidak perlu membayar lebih walaupun kos penginapan berkemungkinan naik atau turun dalam tempoh Price Freeze, sebaliknya mereka akan turut menikmati penjimatan sekiranya harga tersebut turun.

Jika pengguna memilih untuk tidak menempah semasa tempoh Price Freeze yang ditetapkan, hanya wang pendahuluan yang telah dibayar akan ditolak. Sungguh mengujakan, bukan?

Ciri Price Freeze ini kini tersedia pada desktop dan web peranti mudah alih dan bakal diperluaskan ke peringkat global dan semua platform Agoda mulai awal tahun 2023.

Dapatkan info dengan mudah dan pantas! Join grup Telegram mStar DI SINI

Agoda, Price Freeze, tawaran harga menarik, tempah hotel murah, travel

Summary: <b>PELANGGAN</b> boleh nimati tawaran menarik dengan bayar wang pendahuluan untuk membekukan harga.

Menerusi Price Freeze, pelanggan boleh membekukan harga sebelum mengesahkan tempahan. Gambar hiasan


Wah, malam pun buka! Ada sebab mengapa Sunway Lagoon Night Park menarik untuk bercuti

SETIAP kali musim cuti sekolah, pastinya Sunway Lagoon menjadi salah satu destinasi pilihan untuk meluangkan masa bersama anak-anak dengan pelbagai aktiviti menyeronokkan.

Terbaharu, taman tema itu kini turut dibuka pada waktu malam menerusi Sunway Lagoon Night Park yang menjadi hab untuk pelbagai aktiviti menarik.

Tampil dengan tema Wild Wild West, suasana malam di taman tema itu ternyata memberi feel berbeza yang pastinya akan membuatkan anak-anak teruja.

Kandang lembu mini Farm Fresh tarikan terbaharu Sunway Lagoon Night Park.

Salah satu tarikan terbaharu adalah Kandang Lembu Mini Farm Fresh yang dibangunkan dalam usaha memberi edutaiment kepada pengunjung terutama golongan kanak-kanak.

Jadi jangan terkejut jika anda melihat dua ekor lembu yang dikenali sebagai Holly dan Koci di zon pembelajaran taman tema itu.

ARTIKEL BERKAITAN: Mood cuti akhir tahun kembali, ke mana kita? Ini 3 destinasi menarik anda wajib travel!

ARTIKEL BERKAITAN: Malaysia tersenarai dalam 5 negara terbaik bagi Anugerah Gold Circle Agoda ke-14

Tidak hanya dapat melihat haiwan-haiwan ini dengan lebih dekat, malah anak-anak juga boleh mempelajari tentang proses memerah susu segar.

Bagi penggemar boba, jenama minuman Farm Fresh iaitu Jom Cha boleh didapati, yang menawarkan 20 jenis perisa daripada enam kategori berbeza seperti susu segar, yogurt dan susu berasaskan tumbuhan.

Selain Jom Cha, terdapat beberapa gerai lain yang menjual makanan seperti Cubes Pizza, Nestle Ice-cream, Crispy Fried Chicken dan Sunway Lagoon Beverages Counter.

Antara permainan menjadi tarikan pengunjung.

Selepas mengutip ilmu di Zon Pembelajaran, tiba masanya menikmati pelbagai permainan di Sunway Lagoon Night Park yang diilhamkan daripada Old American West.

Bukan itu sahaja, tujuh tunggangan menjadi satu kemestian terutama bagi mereka yang mempunyai anak yang aktif.

Antara tarikan lain adalah pengembaraan bersenjata, kumpulan muzik desa dan pertunjukan tarian.

Ketua Pegawai Kewangan dan Ketua Pembangunan Perniagaan Sunway Theme Parks, Kong Beng Kuin, berkata, tarikan terbaharu itu melangkau sempadan daripada taman tema konvensional kepada kontemporari yang menyeronokkan dan dapat memberi ilmu.

Persembahan turut menghiburkan pengunjung.

Malah berharap ia dapat mengalu-alukan lebih ramai tetamu antarabangsa dan meningkatkan industri pelancongan tempatan.

"Taman tema malam sangat sesuai untuk pengunjung yang mencari pengembaraan menyeronokkan tanpa henti dan mereka pastinya akan bercerita tentang pengalaman pada tahun-tahun mendatang," katanya.

Sunway Lagoon Night Park beroperasi setiap hari dari pukul 6.30 petang hingga 11 malam.

Tiket masuk dijual pada harga RM60 (dewasa) dan RM55 (kanak-kanak).

Dapatkan info dengan mudah dan pantas! Join grup Telegram mStar DI SINI

Sunway Lagoon, Sunway Lagoon Night Park, destinasi percutian, kaki travel, melancong, musim cuti sekolah, travel

Summary: <b>SUNWAY</b> Lagoon Night Park dibuka setiap hari bermula 6.30 petang hingga 11 malam.

Sunway Lagoon Night Park tampil dengan tema Wild Wild West.


Siapa sangka resort mewah di Koh Samui ini milik orang Malaysia, dapat anugerah dari kerajaan Thailand

KOH Samui di Thailand antara lokasi percutian pilihan terutamanya dalam kalangan pelancong dari Malaysia memandangkan jaraknya tidak begitu jauh dan kos lebih murah.

Tapi tahukah anda, di Koh Samui terdapat sebuah resort dimiliki usahawan Malaysia daripada Kumpulan QI iaitu The Prana Resort Nandana dan sering menjadi tumpuan pelancong dari seluruh dunia untuk menginap di situ.

Tidak hanya itu, resort yang dimiliki oleh Datuk Seeri Vijay Eswaran itu turut memenangi pelbagai pengiktirafan termasuk Anugerah Green Hotel Standard (Emas) oleh Jabatan Promosi Kualiti Alam Sekitar Thailand di bawah Kementerian Sumber Asli dan Alam Sekitar negara itu.

Anugerah itu diberikan bagi menghargai usaha resort itu mewujudkan pelancongan lestari dalam menggabungkan dasar dan amalan mampan dalam perniagaan untuk memerangi perubahan iklim.

Pantai yang indah cukup sesuai aktiviti riadah bersama keluarga.

Vijay berkata, memandangkan perjalanan dan pelancongan kembali meningkat selepas pandemik Covid-19, adalah penting untuk tidak memandang rendah terhadap alam semula jadi.

“Masa depan perniagaan hospitaliti yang mampan berkemungkinan berskala lebih kecil, tulen dan berpengalaman. Kerajaan, perniagaan dan pengguna mesti menyelaraskan amalan pelancongan mereka dengan Matlamat Pembangunan Mampan dan menghadkan kenaikan suhu global kepada 1.5°C melebihi paras pra-industri.

ARTIKEL BERKAITAN: Malaysia tersenarai dalam 5 negara terbaik bagi Anugerah Gold Circle Agoda ke-14

ARTIKEL BERKAITAN: Mood cuti akhir tahun kembali, ke mana kita? Ini 3 destinasi menarik anda wajib travel!

"Di Kumpulan QI, kami sedar tentang impak kami terhadap planet ini dan mengambil setiap langkah untuk menggabungkan amalan yang meminimumkan jejak ekologi kami.

"Perniagaan perjalanan dan riadah kami di bahagian yang berlainan di dunia tertumpu pada mempromosikan pelancongan mampan yang mampu milik dan mementingkan alam sekitar. Prana Resort Nandana adalah bukti komitmen ini," katanya.

Inisiatif hijau resort ini tidak menjejaskan hotel yang terkenal dengan kemewahan. Sebaliknya, ia menawarkan percutian pulau yang sempurna kepada tetamu dengan pantai yang dikelilingi palma, laut biru yang jernih, pemandangan menghadap lautan yang menakjubkan serta perkhidmatan dan kemudahan bertaraf dunia.

Bilik hotel yang selesa dan mewah.

Terletak di sepanjang pantai Bangrak yang lebih tenang - di tengah-tengah antara Big Buddha dan ‘Fisherman's Village’ yang terkenal - seni bina resort ini menggabungkan ketukangan tradisional Thai dengan penggayaan moden, menampilkan pencahayaan lembut, siling tinggi dan dalaman berinspirasikan kerja bakul yang beralun, semuanya ditenun bersama menggunakan bahan asli.

Resort 72 bilik ini dikelilingi oleh taman-taman yang rimbun dan flora tropika, dengan unsur-unsur buluh dan rotan bergabung secara organik ke dalam persekitaran semula jadi dan mencerminkan pengaruh budaya tempatan.

Kemudahan dan aktiviti istimewa Prana Resort Nandana memastikan tetamu menikmati penginapan yang santai namun mengujakan.

Aktiviti yang diadakan bersama pengunjung.

Sebagai contoh, Amezcua Spa menggabungkan rawatan badan dengan alam semula jadi dengan menggunakan astaka terbuka. Selain itu, rawatan spa mengikut falsafah Timur dan Barat serta amalan perubatan untuk kesihatan seluruh badan.

Perkarangan resort ini sesuai untuk majlis perkahwinan dan mesyuarat serta mempunyai Kelab Kanak-Kanak.

Di samping itu, tetamu mempunyai pilihan aktiviti untuk mengisi masa mereka, daripada menyelam dan belayar ke kelas memasak Thai dan perkhidmatan pengangkutan ke Pesta Bulan Penuh Koh Samui yang klasik.

Sehubungan dengan itu, Vijay berkata, The Prana Resort Nandana komited untuk beroperasi sebagai hartanah retret yang hijau dan mampan.

Pemandangan di tepi kolam renang.

Hotel ini berusaha untuk memastikan tetamunya menikmati pengalaman mewah yang terbaik sambil mengurangkan jejak karbon mereka.

Memandangkan lebih ramai pelancong memilih percutian yang lebih mesra alam, hotel butik milik Kumpulan QI telah mewujudkan beberapa inisiatif mementingkan eko yang mengagumkan di dalam dan sekitar resort.

Amalan sederhana tetapi kata Vijay memberi impak terhadap pelepasan sifar bersih menjelang 2050 dan memelihara planet ini untuk generasi akan datang.

Seni binanya juga cukup unik.

Inisiatif mesra alam resort termasuk menghapuskan penggunaan kertas dan bahan bercetak; hotel ini mengamalkan daftar masuk digital dan akses kod QR ke menu, senarai kemudahan dan maklumat lain.

Program hijau lain di hartanah berjuta-juta dolar itu termasuk menggantikan semua barangan plastik sekaliguna dengan alternatif boleh terbiodegradasi atau boleh gunasemula dan mendapatkan bahan makanan mampan secara tempatan melalui sokongan masyarakat tempatan.

Selain itu, kakitangan hotel terlibat dalam pembersihan pantai setiap hari untuk mengurangkan sampah dan mengelakkan plastik daripada bergulung di lautan.

Mereka juga mengambil bahagian dalam inisiatif sukarela sepanjang tahun untuk menyokong komuniti tempatan yang kurang mendapat perkhidmatan dan meningkatkan kesedaran tentang kesan pencemaran yang berbahaya.

Dapatkan info dengan mudah dan pantas! Join grup Telegram mStar DI SINI

Koh Samui, The Prana Resort Nandana, resort Koh Samui milik Malaysia, destinasi percutian 2022, pelancongan Thailand

Summary: <b>THE</b> Prana Resort Nandana milik usahawan Malaysia.

The Prana Resort Nandana sangat mementingkan menjaga alam semula jadi.


Perapan istimewa Ultimate Chicken Taco beri nikmat dan rasa berbeza ayam goreng garing

JENAMA makanan segera popular Amerika, Taco Bell, tampil dengan satu lagi menu baharu khas untuk mereka yang menggemari ayam goreng garing.

Sajian Ultimate Chicken Taco membawakan kulit taco tersendiri yang diperbuat sepenuhnya daripada ayam garing yang telah diperap rapi, kemudian diisi dengan sos ranch berkrim, daun salad segar, keju cheddar sedap masam, dan ditaburi tomato potongan dadu.

Sajian terbaharu ini memberikan sentuhan yang nyata berbeza dalam pilihan makanan kegemaran rakyat Malaysia.

"Semangat jenama kami, #LiveMás #LiveKawKaw sesungguhnya dipacu oleh inovasi. Kami mahu mengejutkan dan menggembirakan pelanggan kami dengan hidangan ayam garing dalam menu yang mengubah sama sekali cara mereka menikmati ayam, tetapi dengan gaya Taco Bell yang unik," kata Pengendali Prinsipal Taco Bell Malaysia, Harris Beh.

Ultimate Chicken Taco boleh didapati hanya untuk tempoh terhad sahaja, jadi cepat kunjungi restoran Taco Bell untuk menikmati ayam goreng garing yang pasti menambat selera hari ini!

ARTIKEL BERKAITAN: Taco Bell perkenal menu baru Quesarito, gabungan burrito dan quesadilla dengan sos keju mewah... Memang wajib cuba!

Pelanggan boleh menikmati Ultimate Chicken Taco sebagai sajian 'a la carte' atau mendapatkan kombo yang disediakan bersama cip nacho rangup dan minuman ringan pilihan.

Ultimate Chicken Taco boleh dinikmati sebagai sajian 'a la carte' atau kombo.

Satu lagi berita baik bagi penggemar hidangan tradisi masyarakat Mexico ini, Taco Bell mengumumkan akan membuka empat lagi restoran di Lembah Klang pada beberapa minggu akan datang di lokasi popular iaitu di Bangsar, Bangi, Avenue K dan AEON Metro Prima.

Sementara itu restoran kedua Taco Bell di Pulau Pinang juga akan dibuka di Batu Kawan.

Dengan pembukaan restoran baharu ini, Taco Bell terus memudahkan orang ramai menikmati makanan ala Mexico yang menyelerakan, termasuk sajian menu unik seperti Taco Supreme, Crunchwrap Supreme, Loaded Nachos, Bell Rice Bowl, dan Ultimate Chicken Taco baharu.

Lebih best, khidmat penghantaran juga disediakan menerusi Grab dan Foodpanda. Ayuh apa tunggu lagi? Jom serbu Taco Bell berhampiran anda!

Dapatkan info dengan mudah dan pantas! Join grup Telegram mStar DI SINI

Taco Bell, Ultimate Chicken Taco, makanan tradisi Mexico, ayam garing, Selera

Summary: <b>SAJIAN</b> terbaharu ini membawakan sentuhan yang nyata berbeza dalam pilihan makanan kegemaran rakyat Malaysia.

Ultimate Chicken Taco, menu baharu daripada Taco Bell.


Perhatian wanita! Ikuti 5 tip ini jika travel solo... jadikan perjalanan selamat, menyeronokkan

SEJAK peralihan ke fasa endemik Covid-19, sektor pelancongan di serata dunia kembali rancak.

Selepas pintu sempadan di kebanyakan negara dibuka secara beransur-ansur tahun lalu, ramai mengambil peluang untuk 'terbang' ke destinasi percutian.

Mungkin ada yang belum berkesempatan untuk melancong selepas dua tahun 'terkurung' gara-gara wabak Covid-19 serta kesibukan bekerja, justeru sekarang paling sesuai untuk merehatkan minda.

Bercakap mengenai percutian yang menenangkan minda, ada yang memilih untuk melancong bersama rakan-rakan, namun ada juga lebih selesa travel secara solo.

Semakin ramai yang berani menjadi 'solo traveller' kerana mahu mengutip pengalaman merasai pengembaraan yang lebih 'adventure' atau sekadar mahu 'healing', namun perlu diingat, mengembara bersendirian mempunyai risiko yang tinggi.

ARTIKEL BERKAITAN: Jangan takut! Empat pengembara kongsi kisah buat anda jatuh cinta 'travel solo'

Menurut tinjauan terbaharu yang dipetik oleh syarikat perkhidmatan keselamatan dan kesihatan terkemuka di dunia, International SOS, sebanyak 88 peratus wanita mengatakan mereka agak terancam atau berasa tidak selamat semasa dalam perjalanan; dan 12 peratus wanita diserang atau diancam secara fizikal.

Sementara itu, hasil tinjauan Persatuan Perjalanan Perniagaan Global (GBTA) terhadap 503 pengembara perniagaan wanita mendapati bahawa 83 peratus responden mengalami kebimbangan atau insiden berkaitan keselamatan, dan 90 peratus menunjukkan kebimbangan keselamatan mempengaruhi cara mereka menghabiskan masa lapang dalam perjalanan perniagaan.

Sentiasa mengemaskini lokasi anda kepada ahli keluarga atau kenalan rapat. Gambar hiasan

Justeru sebagai langkah keselamatan, International SOS menyediakan beberapa tip perjalanan untuk membantu meminimumkan risiko dan membantu wanita menjadikan perjalanan mereka selamat dan menyeronokkan.

1) Berhati-hati dengan norma, budaya lokasi

Membuat sedikit carian dan penyelidikan terhadap destinasi pelancongan sebelum ketibaan adalah penting, walaupun ia hanya untuk satu malam atau sekadar singgah sebentar. Maklumat yang paling penting untuk diketahui tentang sesuatu lokasi ialah norma budaya, di mana ia dibentuk oleh agama anutan majoriti di negara tersebut.

2) Peka terhadap kod pakaian

Kebanyakan negara mempunyai idea berbeza tentang cara wanita harus berpakaian dan berkelakuan. Orang akan membuat andaian mengenai anda berdasarkan apa yang anda pakai. Walaupun anda tidak bersetuju dengan adat tertentu, namun ia akan menjadikan perjalanan anda lebih menyeronokkan sekiranya menghormati budaya tempatan.

3) Nasihat keselamatan am

Antaranya, memulakan perjalanan pada waktu siang; jangan memakai barang kemas mahal pada anggota yang jelas kelihatan; berwaspada dengan barangan peribadi dan jika anda berasa sangat gementar di bandar yang tidak dikenali, pastikan mengekalkan hubungan dengan rakan atau saudara semasa melancong bersendirian. Maklumkan individu berkenaan tentang lokasi anda dan berikan mereka gambaran menyeluruh tentang rancangan anda.

4) Penjagaan kesihatan

Pastikan anda membawa ubat yang mencukupi jika anda bergantung kepada perubatan, produk kebersihan kewanitaan dan kontraseptif untuk bertahan sepanjang perjalanan.

5) Percaya naluri

Salah satu alat terpenting yang kita semua ada ialah naluri. Jika anda berasa tidak sedap hati, ikutlah naluri dan segera keluar dari situasi berkenaan.

Dapatkan info dengan mudah dan pantas! Join grup Telegram mStar DI SINI

tip travel solo, wanita solo traveller, kaki travel, melancong, destinasi percutian, travel

Summary: <b>TIP</b> ini membantu meminimumkan risiko dan membantu wanita menjadikan perjalanan mereka selamat dan menyeronokkan.

Ramai wanita kini suka mengembara secara solo. Gambar hiasan


Malaysia tersenarai dalam 5 negara terbaik bagi Anugerah Gold Circle Agoda ke-14

MALAYSIA mendapat pengiktirafan serantau apabila muncul dalam senarai lima negara terbaik menerusi 174 premis penginapan bagi Anugerah Gold Circle Agoda (GCA) ke-14, anjuran platform percutian digital itu.

Anugerah tahunan tersebut diberikan kepada premis penginapan yang berjaya membuktikan kecemerlangan dari segi nilai, harga, perkhidmatan dan fleksibiliti yang ditawarkan kepada tetamu.

Ia dianugerahkan kepada lebih 2,000 premis penginapan di 41 buah pasaran, susulan pembukaan semula pelancongan antarabangsa di seluruh dunia.

ARTIKEL BERKAITAN: Wah! 24 gelongsor air, 15 tarikan utama... taman air SplashMania menanti anda Januari 2023

Premis penginapan atau hotel-hotel ini telah bekerjasama secara proaktif dengan Agoda untuk sentiasa merebut peluang yang tersedia kepada para rakan niaga dan menetapkan tanda aras baharu bukan sahaja untuk mereka sendiri tetapi juga untuk industri.

Menurut Naib Presiden Perkhidmatan Rakan Niaga Agoda, Liyana Jamil, Anugerah Gold Circle telah memberi peluang kepada Agoda untuk mengiktiraf rakan niaga yang memajukan perkhidmatan dan hospitaliti.

"Anugerah Gold Circle juga meneruskan tradisi untuk membantu pasukan Agoda di seluruh dunia untuk menilai perubahan dinamik industri, menghasilkan produk dan perkhidmatan yang lebih baik, serta memacu amalan inovasi kami dengan lebih berkesan," katanya.

Sementara itu, Thailand berjaya mengekalkan kedudukan teratas selama empat tahun berturut-turut, diikuti oleh Taiwan yang melonjak ke tempat kedua, dan Jepun di tempat ketiga.

India memasuki senarai 10 terbaik buat kali pertama manakala Korea Selatan, Amerika Syarikat, Indonesia, Filipina dan Vietnam mengekalkan kedudukan masing-masing dalam senarai sepuluh terbaik tersebut.

Para pemenang akan dipaparkan di laman khas Agoda (tersedia pada 1 Disember hingga 31 Disember 2022) dan menerima lencana digital Anugerah Gold Circle sebagai penghormatan, bersama-sama Agoda Growth Express (AGX), kredit khas untuk meningkatkan pemasaran di laman web tersebut.

Dapatkan info dengan mudah dan pantas! Join grup Telegram mStar DI SINI

Anugerah Gold Circle Agoda, pengiktirafan, premis penginapan, Agoda, travel

Summary: <b>THAILAND</b> berjaya mengekalkan kedudukan teratas selama empat tahun berturut-turut, diikuti oleh Taiwan di tempat kedua, dan Jepun di tempat ketiga.

{\"image_path\":\"uploads\\/images\\/2022\\/12\\/15\\/1863476.jpg\",\"cms_type\":\"live\",\"small_image\":\"\",\"is_updated\":\"0\",\"image_cropping\":\"{\\\"original_image\\\":{\\\"image_original_width\\\":800,\\\"image_original_height\\\":546,\\\"icd_image_type\\\":\\\"original_image\\\"}}\",\"is_copied\":\"0\",\"media_type\":\"0\",\"image_caption\":\"Malaysia mendapat pengiktirafan serantau apabila muncul dalam senarai lima negara terbaik Anugerah Gold Circle Agoda (GCA) ke-14.\",\"image_count\":1}


Susah hati tengok anak kena HFMD... Memang lega dapat tahu ais krim vanila boleh jadi penawar

PENYAKIT jangkitan tangan, kaki dan mulut atau HFMD amat mudah berjangkit dalam kalangan kanak-kanak terutama sekali mereka yang dihantar ke taska.

Melihat kesan melepuh pada kulit anak pastinya membuatkan ibu dan ayah tidak keruan.

Penghidapnya juga akan berasa tidak selesa kerana rasa sakit yang menyelubungi terutama di dalam mulut.

Selain ubat-ubatan yang diberikan doktor, mungkin ibu-ibu boleh cuba petua tradisional yang dikongsikan seorang wanita di Facebook.

"Saya guna 100 peratus rawatan tradisional orang India, jiran saya yang bagi petua dan Alhamdulillah mujarab.

"Doktor pakar kanak-kanak pun puji sebab kesan lepuh kering elok," katanya.

Ikuti langkah-langkah penyediaannya seperti berikut:

1. Ais krim vanila

Mula-mula sekali bagi anak makan ais krim vanila.

Ais krim dapat membantu meredakan luka di dalam mulut. Memang berkesan!

2. Air paip

Jemur sebesen air paip di bawah cahaya matahari.

Boleh letak bermula pukul 10.40 pagi hingga 1 tengah hari.

3. Sediakan serbuk kunyit dan daun semambu

Masukkan satu sudu besar serbuk kunyit dan daun semambu ke dalam air tadi.

Biarkan air paip tadi sehingga panas-panas suam.

4. Mandi air jemuran

Kemudian bagi anak mandi guna air tersebut.

Kemudian jangan bilas dengan air paip biasa pula ya!

Biarkan air kunyit dan daun semambu di badan anak untuk dijadikan penawar.

5. Daun semambu dan bedak sejuk

Ramaskan daun semambu dengan bedak sejuk.

Lumurkan pada tangan, kaki dan bahagian-bahagian yang dijangkiti.

Tapi pastikan tidak masuk ke dalam mulut.

Selepas dua atau tiga hari, jangkitan HFMD akan hilang dan kesan lepuh menjadi kering.

Bagaimanapun ibu-ibu harus ingat, petua yang dikongsikan ini hanya sebahagian daripada ikhtiar mengikut kesesuaian setiap individu.

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

HFMD, petua tradisional, ais krim vanila, kulit melepuh, petua sakit HFMD

Summary: <b>JANGKITAN</b> HFMD mudah berlaku menerusi sentuhan.

Keadaan jangkitan HFMD pada kanak-kanak.


Dengar macam pelik, rupanya kaedah tanam pisang terbalik boleh dapat hasil lumayan... Pokok rendah, buah pun besar!

POKOK pisang terkenal sebagai tumbuhan yang mudah hidup meskipun tidak dijaga dengan rapi.

Namun hasilnya sekadar untuk kudapan petang sahaja.

Tapi tahukah anda bahawa kaedah penanaman terbalik seperti diperkenalkan seorang pensyarah Universiti Chiangmai, Thailand, Dr Yak Maejo boleh memberikan hasil yang lebih baik?

Ia diakui seorang pekebun tempatan yang pernah menggunakan kaedah menanam pokok pisang secara terbalik.

"Saya buat kaedah itu. Benarlah, banyak anak-anak pokok tumbuh keliling... tapi perlu dijaga kerana tunas baru yang keluar itu enak dimakan oleh ayam," katanya berkongsi pandangan di halaman Facebook.

Selain mengajak pencinta tumbahan untuk mencuba, dia juga menyatakan teknik tersebut sesuai untuk semua jenis pisang.

Antara faedah tanaman dengan cara ini adalah:

1. Banyak anak pisang akan tumbuh daripada satu benih.

2. Pokok tidak mudah tumbang akibat tiupan angin sebab rendah.

3. Pokok cepat berbuah.

4.Buah banyak dan besar dalam satu tandan.

Bagi yang ingin mencuba, bolehlah mengikut panduan seperti ini:

1. Potong batang pisang sehingga pangkal umbi.

2. Buang semua akar-akar halus dan bersihkannya dengan air.

3. Gali lubang dan tanam umbi tadi dalam keadaan terbalik manakala tanah dikambus paras-paras akar sahaja.

4. Siram pagi dan petang setiap hari.

5. Dalam tempoh sebulan, anak pokok akan setinggi paras pinggang.

6. Perlu pindahkan apabila anak pokok dah besar dan terdapat banyak sulur.

Tinggalkan dua atau tiga sahaja bersama induk kerana bimbang induk kurang subur sebab terpaksa berkongsi baja dengan anak pokok.

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

penanaman terbalik, pokok pisang, pisang komersial, kaedah tanam pokok pisang

Summary: <b>EVOLUSI</b> baharu dalam bidang pertanian memberi keuntungan kepada pekebun.

Teknik penanaman terbalik memberi banyak faedah.


Gemuk-gemuk manis! Ini cara paling mudah nak buat kuih koci warna-warni, anak pasti suka makan

PERCAYA atau tidak, waktu hujan sering membuatkan kita berasa lapar dan craving makanan-makanan manis.

Bagi para ibu yang mencari idea, anda boleh cuba menghasilkan kuih koci pelbagai warna untuk hidangan seisi keluarga.

Anak-anak pasti teruja untuk menikmati juadah tradisi yang diperbuat daripada tepung pulut dan mempunyai inti kelapa manis bercampur gula melaka ini.

Cara penyediaan yang dikongsikan Juliana Whib juga mudah dan cepat.

Kuih koci yang dihasilkan berwarna-warni.

Bahan-bahan:

½ kilogram tepung pulut

Segenggam tepung gandum

Sedikit garam

Santan cair secukupnya untuk menguli

Pewarna

Daun pisang untuk bungkus

Rupa kuih koci yang sudah dibungkus dengan daun pisang.

Inti koci:

Kelapa parut

Gula Melaka

Gula pasir

Cara penyediaan

1. Uli kesemua bahan di atas sehingga tidak melekat pada tangan

2. Asingkan doh kepada beberapa bahagian dan masukkan pewarna kesukaan

3. Ambil sedikit doh, leperkan dan masukkan inti

4. Bulatkan semula dan balut dengan daun pisang seperti bungkusan nasi lemak

5. Kukus selama 4 minit

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

kuih koci, kuih tradisi, resipi kuih koci, kuih koci warna-warni

Summary: <b>KUIH</b> tradisional ini sangat popular di negeri Pantai Timur.

Kuih koci yang dihasilkan berwarna-warni dan menarik minat kanak-kanak.

Cara penyediaan kuih koci yang dikongsikan Juliana Whib.


Dah makan banyak daging masa raya, baru nak risau kesihatan! Ambil 7 makanan ini untuk kurang tahap kolesterol

APABILA menyambut Aidiladha, sudah tentu banyak makanan berasaskan daging dihidangkan.

Gulai, rendang, sup, serunding serta kerutub daging antara masakan yang sering disajikan di mana-mana rumah yang kita kunjungi.

Dalam kita tidak sedari, pengambilan sumber protein yang kaya dengan purine ini boleh menyebabkan tahap kolesterol meningkat.

Selain mengawal pemakanan ketika musim perayaan, ada baiknya juga kita amalkan cara ini sebagai usaha untuk menurunkan paras kolesterol.

Cara ini disarankan oleh Dr Suri Roowi menerusi laman Facebooknya dan boleh dicuba oleh orang ramai.

"Rasanya ramai antara kita menikmati pelbagai hidangan berasaskan daging semasa hari raya ini.

"Disertakan petua yang telah dilakukan ujian saintifik untuk membantu mengurangkan kolesterol secara alami," katanya.

1. Amalkan minyak zaitun

Makan atau minum minyak zaitun (banyak asid lemak mono tak tepu).

Minyak zaitun telah dibuktikan dalam banyak kajian saintifik di seluruh dunia untuk kesihatan jantung.

2. Makanan tinggi fiber larut air

Makanan kaya dengan sumber fiber larut air contohnya oat dan buah-buahan seperti buah tin, prune.

Fiber larut air lebih tinggi keupayaan untuk membantu menurunkan kolesterol berbanding fiber tak larut air.

3. Oat dan barli

Makan oat dan minum barli yang merupakan sumber tinggi beta-glukan.

Bahan ini berupaya mengawal kemasukan kolestrol dalam darah.

4. Bawang putih

Bawang putih mengandungi allicin dan komponen sulfur.

Alicin fungsinya membantu cairkan darah.

5. Limau kasturi antikolesterol

Minum jus oren, lemon atau limau kasturi kerana kaya bahan flavanone yang mana bertindak sebagai antikolesterol.

Dalam tubuh, bahan ini membentuk bahan yang bertindak sebagai antikolesterol.

6. Teh hijau

Minum air rendaman teh hijau kerana ia kaya bahan epigallocatechin (ECGC) dan epicatechin yang boleh membantu turunkan kolesterol.

7. Minyak ikan

Ambil makanan tambahan berasaskan minyak ikan kerana ia kaya dengan khasiat omega3 yang juga bagus untuk menurunkan risiko sakit jantung.

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

TONTON VIDEO PILIHAN!

rendah kolesterol, makan daging, hari raya, masalah kesihatan, pemakanan sihat, kawal pemakanan, kolesterol tinggi

Summary: <b>ADA</b> tujuh jenis makanan yang boleh dimakan untuk mengurangkan kolesterol dalam badan.

Masakan berasaskan daging antara makanan yang tinggi kolesterol.


Anak tak ada siapa nak jaga? Mudah penyelesaiannya... Cari saja pengasuh terlatih, berkualiti di Kiddocare

MENCARI seorang pengasuh bukanlah suatu tugas yang mudah kerana ia tidak boleh dilakukan secara tangkap muat sahaja.

Ramai ibu bapa sering mengeluh kerana menghadapi kesukaran untuk mencari pengasuh yang mampu membantu menjaga anak ketika mereka sibuk bekerja atau ketika mempunyai urusan.

Pendek kata, banyak perkara yang perlu dipertimbangkan sebelum ibu bapa mencari seseorang pengasuh untuk anak mereka.

Kiddocare mungkin adalah pilihan paling tepat kerana ia adalah sebuah platform perkhidmatan penjagaan kanak-kanak dari rumah ke rumah yang berkualiti dan dijamin selamat yang mana ia menghubungkan ibu bapa dengan pengasuh terlatih secara dalam talian.

Platform ini dicipta sejak 2018 oleh Nadira Yusoff yang merupakan pengasas Kiddocare yang menemukan konsep ini semasa dia berada di Michigan, Amerika Syarikat.

Sesi temubual bersama Residen Koordinator UN, Karima El Korri (kiri), Menteri Pembangunan Wanita, Keluarga dan Masyarakat, Datuk Seri Nancy Shukri (tengah) dan pengasas Kiddocare, Nadira Yusoff (kanan).

Selain ibu bapa, aplikasi juga terbuka kepada wanita warganegara Malaysia berumur 18 tahun ke atas sama ada sudah berkahwin atau belum yang berminat untuk menjadi seorang pengasuh terlatih.

Ia bukanlah satu profesion yang boleh dipandang enteng kerana misi Kiddocare adalah untuk melahirkan ramai pengasuh wanita Malaysia yang mahu menjadikan kerjaya ini sebagai pekerjaan ‘profesional’.

Pada 22 hingga 23 Jun lalu, Yayasan Asia mengambil bahagian dalam mengetuai dua sesi di Forum Ekonomi Penjagaan Asia-Pasifik, yang diadakan di Kuala Lumpur dan dianjurkan oleh AVPN, UN Women dan Kiddocare Malaysia.

Acara itu adalah langkah pertama kepada Persidangan Penyampaian Wanita dan sebagai sokongan untuk Perikatan Global untuk Penjagaan.

Sesi pertama memberi tumpuan kepada penglibatan pihak berkepentingan, di mana para peserta meneroka secara mendalam penciptaan Ekosistem Penjagaan Berdaya Tahan di Malaysia.

Sekitar majlis yang berlangsung pada 23 Jun lalu.

Penyumbang daripada sektor awam, swasta dan masyarakat sivil terlibat dalam perbincangan komprehensif untuk merangka cadangan dasar dan strategi yang boleh menggerakkan pihak berkepentingan di semua peringkat.

Matlamatnya adalah untuk menyokong model ekonomi penjagaan yang teguh di Malaysia sambil turut meneroka langkah seterusnya yang boleh diambil tindakan oleh kedua-dua sektor swasta dan awam.

Semasa sesi kedua, tumpuan beralih ke arah menangani cabaran sistemik, khususnya keperluan untuk mengubah norma sosial dan tingkah laku sekitar penjagaan untuk meningkatkan penyertaan dan pemerkasaan ekonomi wanita.

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

TONTON VIDEO PILIHAN!

jaga bayi, pengasuh anak, ibu bapa bekerja, kiddocare, pusat jagaan kanak-kanak

Summary: <b>KIDDOCARE</b> adalah sebuah platform perkhidmatan penjagaan kanak-kanak dari rumah ke rumah.

Kiddocare adalah sebuah platform perkhidmatan penjagaan kanak-kanak dari rumah ke rumah.


Mudah sangat nak halau semut ‘ceroboh’ bekas gula, cuma guna 3 rempah ratus dibenci serangga ini

SUDAH pasti ramai antara kita yang pernah alami masalah semut 'menceroboh' masuk bekas gula.

Situasi ini berlaku apabila anak-anak tidak menutup bekas gula dengan sempurna atau berlaku kebocoran pada plastik gula.

Tetapi untuk mengasingkan semut yang banyak dalam gula bukanlah satu perkara mudah.

Jadi bagaimana mahu ‘menghalau’ semut tanpa membunuh menggunakan racun serangga?

Jom lihat tip dikongsikan pelayar TikTok, Cek Yah untuk menghalau serangga itu tanpa perlu membuang gula tersebut.

Masukkan rempah ratus ke dalam gula yang dimasukkan ke dalam bekas bertutup.

Bahan-bahan:

1. Kulit kayu manis

2. Bunga cengkih

3. Cili kering

4. Bekas bertutup

Cara-caranya:

1. Tuangkan gula yang dimasuki semut dalam satu bekas besar.

2. Masukkan kulit kayu manis, bunga cengkih dan cili kering.

3. Gaul bahan-bahan tadi sehingga tertimbus dalam gula.

4. Tutup bekas tetapi tinggalkan sedikit ruang supaya semut boleh keluar.

5. Tinggalkan semalaman untuk memberi masa semut keluar dari dalam gula.

Kaedah ini sesuai untuk menghilangkan semut dalam gula.

Sekiranya masih terdapat semut di dalam gula, taburkan semula gula ke dalam talam untuk asingkan serangga ini secara manual.

Jangan buang rempah ratus yang diasingkan kerana ia masih boleh diguna untuk masakan.

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

TONTON VIDEO PILIHAN!

petua, semut dalam gula, halau serangga, halau semut. gula masuk semut, rempah ratus, gula penuh semut

Summary: <b>TERDAPAT</b> kaedah mudah untuk halau semut dalam gula yang boleh digunakan.

Terdapat tiga bahan di dapur boleh digunakan untuk menghalau semut dalam gula.


Kerajaan beri eBeliaRahmah di eWallet, boleh ke ambil tunai atau pindah ke akaun bank? Ini penjelasan Dr Zulkifli

PROGRAM eBeliaRahmah merupakan salah satu inisiatif kerajaan yang telah diumumkan di bawah Belanjawan 2023 oleh Kementerian Kewangan.

Program ini bertujuan untuk terus mempupuk budaya pembayaran tanpa tunai dalam kalangan belia selain meringankan beban kewangan golongan ini dan pelajar Institut Pengajian Tinggi (IPT) sepenuh masa.

Namun, terdapat beberapa pihak tidak bertanggungjawab yang menawarkan perkhidmatan mengeluarkan (cash-out) wang berkenaan dalam bentuk tunai atau pemindahan ke akaun bank.

Senario yang berlaku ini sekali gus melanggar tujuan dan syarat yang telah ditetapkan oleh kerajaan.

Perkara itu diulas lanjut oleh mantan Mufti Wilayah Persekutuan Dr Zulkifli Mohamad Al-Bakri setelah ditanya oleh seorang individu dalam Maktabah al-Bakri.

“Assalamualaikum ustaz. Tujuan cash-out yang diberikan adalah untuk kegunaan peribadi setiap individu.

“Persoalannya, adakah cash-out eBeliaRahmah daripada Touch ‘n Go eWallet kepada akaun bank sendiri hukumnya haram dan dikira tidak amanah?" soalnya.

Ramai pelajar mengeluarkan duit eBeliaRahmah secara tunai atau dipindahkan ke dalam akaun bank masing-masing.

Jawapan

Pertamanya, wang pemberian yang diberikan oleh sesebuah pihak, sekiranya ia diikat dengan syarat-syarat perjanjian yang tertentu, maka ia wajib dipatuhi dan tidak boleh bertidak sesuka hati menggunakan wang pemberian tersebut.

Firman Allah SWT dalam surah al-Ma’idah ayat 1.

Maksudnya: Wahai orang-orang yang beriman, penuhi serta sempurnakanlah perjanjian-perjanjian.

Mematuhi perjanjian juga merupakan antara sifat seorang mukmin seperti yang disebutkan dalam firman Allah SWT dalam surah al-Mukminin ayat 8.

Ada pun jika pihak tersebut memberikan kebebasan kepada penerima untuk menggunakan wang tersebut, maka tidak menjadi masalah untuk penerima membuat apa sahaja dengan wang itu mengikut keinginannya.

Kaedah fiqhiyyah ada menyebutkan:

Maksudnya: Asal bagi setiap akad (kontrak) adalah reda antara dua orang yang melakukan akad.

Menurut maklumat yang diterima seperti yang tertera dalam aplikasi Touch ‘n Go eWallet, wang sebanyak RM200 yang diberikan oleh kerajaan Malaysia melalui eBeliaRahmah diikat dengan syarat-syarat yang berikut:

a. Boleh digunakan untuk transaksi runcit di kedai.

b. Tidak boleh digunakan untuk RFID dan PayDirect di pondok tol.

c. Tidak boleh digunakan untuk membuat transaksi online (dalam talian), termasuklah transaksi kepada peniaga luar negara.

d. Tidak boleh digunakan untuk membayar bil, prabayar, pascabayar dan kredit permainan.

Apabila telah jelas syarat-syarat seperti yang tertera, maka haram hukumnya untuk individu yang mendapat bantuan tersebut menggunakan wang RM200 tersebut dengan cara yang dilarang.

Syeikh al-Qalyubi memberikan peringatan terhadap permasalahan begini yang mana beliau mengatakan bahawa apabila pemberi sumbangan memberi untuk tujuan tertentu, maka penerima tidak dibenarkan untuk menggunakan sumbangan tersebut pada tujuan lain.

Syeikh Mustafa al-Zuhaili mengatakan bahawa yang diambil kira dan keharusan sesebuah akad pada berlakunya ia dan lazimnya setiap perkara yang ditetapkan di dalamnya, adalah reda antara dua pihak yang melakukan akad.

Hal ini kerana syarak menetapkan halalnya suatu muamalat apabila kedua-dua pihak reda dan berkeinginan untuk melaksanakan akad, serta melazimi setiap ketetapan yang disebutkan di dalam akad tersebut. (Lihat al-Qawa‘id al-Fiqhiyyah wa Tatbiqatuha fi al-Mazahib al-Arba‘ah, 2/818)

Syarak juga melarang orang-orang mukmin daripada perbuatan pecah amanah, hal ini berdasarkan firman Allah SWT.

Maksudnya: Wahai orang-orang yang beriman! Janganlah kamu mengkhianati (amanah) Allah dan RasulNya, dan (janganlah) kamu mengkhianati amanah-amanah kamu, sedang kamu mengetahui.”

(Surah al-Anfal: 27)

Jelas berdasarkan hujah yang kami bawakan di atas, menggunakan wang pemberian tersebut tanpa mengikut syarat-syarat yang dinyatakan adalah suatu bentuk pecah amanah yang dilarang oleh Allah SWT.

Seharusnya bagi penerima eBeliaRahmah tersebut menepati syarat-syarat yang telah ditetapkan, maka tidak boleh disewakannya ini kerana seseorang itu terikat dengan perjanjian.

Berdasarkan hadis yang diriwayatkan daripada Amru bin ‘Auf al-Muzani R.A bahawa Rasulullah SAW bersabda:

Maksudnya: Orang Islam itu terikat dengan syarat-syaratnya (perjanjian) melainkan syarat mengharamkan yang halal dan menghalalkan yang haram.

Riwayat al-Tirmizi (1352)

Hadis di atas menerangkan ciri-ciri yang yang terkandung di dalam akad atau perjanjian yang seharusnya dipatuhi.

Oleh itu para ulama menggariskan bahawa hukum bagi kedua-dua belah pihak yang berjanji seharusnya meredai satu sama lain dengan isi kandungan perjanjian itu selagi ia tidak menyalahi hukum syarak.

Kami menasihatkan semua individu yang menerima eBeliaRahmah tersebut supaya berpegang dengan syarat-syarat yang telah ditetapkan oleh Kerajaan Malaysia kerana ia merupakan sebuah amanah.

Ingatlah bahawa tanda orang munafik adalah mereka yang mengkhianati janji (amanah) yang telah dibuat.

Ini berdasarkan hadith yang diriwayatkan daripada Abu Hurairah R.A bahawa Rasulullah SAW bersabda.

Maksudnya: (Antara) tanda orang munafik itu ada tiga; jika bercakap dia berdusta, jika berjanji dia mungkiri, dan jika dia diberikan kepercayaan dia khianati. Riwayat al-Bukhari (6059) dan Muslim (59).

eBeliaRahmah, Touch n Go, duit bantuan, pelajar IPT, bantuan belia, eWallet, tukar tunai

Summary: <b>DR</b> Zulkifli menjelaskan hukum mengeluarkan wang eBeliaRahmah secara tunai yang diberikan oleh kerajaan.

{\"image_path\":\"uploads\\/images\\/2023\\/06\\/30\\/2151442.jpeg\",\"cms_type\":\"live\",\"small_image\":\"\",\"is_updated\":\"0\",\"image_cropping\":\"{\\\"original_image\\\":{\\\"image_original_width\\\":1240,\\\"image_original_height\\\":827,\\\"icd_image_type\\\":\\\"original_image\\\"}}\",\"is_copied\":\"0\",\"media_type\":\"0\",\"image_caption\":\"Dr Zulkifli jelaskan mengenai hukum mengeluarkan wang eBeliaRahmah secara tunai yang diberikan oleh kerajaan.\",\"image_count\":2}


Popular kembali dengan diskaun hebat! Peluang ‘shopping’ buku, alat tulis dan gajet sebanyak mungkin

BIG Sale Popular kini kembali lagi dengan promosi hebat selama empat hari untuk anda.

Tawaran luar biasa ini berlangsung dari 29 Jun hingga 2 Julai di 41 kedai buku Popular dan Harris terpilih di seluruh negara.

Diskaun istimewa sehingga 20 peratus diberikan eksklusif untuk ahli Popular.

Sepanjang promosi ini, pelbagai jenis alat tulis, gajet dan IT, CD dan DVD serta buku-buku seperti fiksyen, bukan fiksyen, kanak-kanak dan komik akan dijual dengan harga menakjubkan.

Bagi yang masih belum menjadi ahli Popular, anda boleh memohon atau memperbaharui Kad atau e-Kad Popular untuk tiga tahun bagi mendapatkan baucar tunai bernilai RM10 atau satu tahun untuk baucar tunai bernilai RM6.

Bukan itu sahaja, baucar tunai boleh digunakan serta-merta untuk membeli belah.

Lebih menarik lagi, jika berbelanja lebih maka lebihlah ganjaran diperolehi

Diskaun sehingga 20 peratus bagi alatan tulis, buku dan gadget.

Jangan lepaskan peluang mendapatkan baucar tunai RM10 dengan perbelanjaan RM150 nett dan ke atas sepanjang promosi Big Sale Popular.

Anda juga boleh menikmati lebih penjimatan dengan Hot Deals dengan mendapatkan diskaun sehingga 60 peratus untuk barangan terpilih, khas untuk anda.

Lebih jimat dan berbaloi dengan tawaran Beli dengan Belian (PWP) yang mana pelanggan boleh menikmati diskaun sehingga 50 peratus untuk barangan terpilih seperti kelalang haba UZSPACE dan pemacu kilat Kingston apabila anda berbelanja melebihi RM80 nett sepanjang promosi ini.

Tunggu apa lagi? Kunjungi kedai buku Popular atau Harris terpilih dan nikmati tawaran hebat sekarang!

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

TONTON VIDEO PILIHAN!

Big Sale Popular, diskaun buku, jualan mega buku, ulat buku, kedai buku, buku murah, Harris, alat tulis, gajet dan IT

Summary: <b>POPULAR</b> kembali dengan promosi hebat untuk alat tulis, gajet dan pelbagai jenis buku selama empat hari.

{\"image_path\":\"uploads\\/images\\/2023\\/06\\/30\\/2151389.jpg\",\"cms_type\":\"live\",\"small_image\":\"\",\"is_updated\":\"0\",\"image_cropping\":\"{\\\"original_image\\\":{\\\"image_original_width\\\":1240,\\\"image_original_height\\\":930,\\\"icd_image_type\\\":\\\"original_image\\\"}}\",\"is_copied\":\"0\",\"media_type\":\"0\",\"image_caption\":\"Popular kembali dengan promosi hebat untuk alat tulis, gajet dan pelbagai jenis buku selama empat hari.\",\"image_count\":2}


Ini rupanya ramuan nak buat uncang sup bunjut... ‘Homemade’ lebih bersih dan selamat

REMPAH ratus merupakan bahan penting yang perlu ada jika mahu menyediakan sup daging dan tulang.

Tetapi bagi sesetengah orang mungkin tidak selesa untuk menghirup sup kerana takut termakan rempah hingga 'potong' selera.

Oleh itu, penggunaan sup bunjut merupakan satu kaedah ideal dalam penyediaan sup.

Memandangkan permintaannya cukup tinggi pada musim Hari Raya Korban ni, biasanya sup bunjut habis dijual di kedai.

Tapi jangan risau, anda boleh buat sendiri sup bunjut di rumah mengikut cara yang dikongsikan Delihayat Kitchen.

Bunga cengkih dan kayu manis merupakan antara bahan wajib dalam menyediakan sup.

Bahan-bahan

Bahan A (untuk 1 bunjut):

1. Satu keping kulit kayu manis – pecahkan jadi kecil, ambil sedikit sahaja.

2. Satu kuntum bunga lawang – ceraikan

3. Tiga kuntum bunga cengkih

Bahan B (dipecah-pecahkan):

1. Satu sudu makan ketumbar

2. Setengah sudu teh jintan putih

3. Setengah sudu teh lada putih

4. Setengah sudu teh jintan manis

5. Tiga biji buah pelaga – pecahkan

6. Secubit biji sawi

7. Secubit biji kas-kas – jika tiada, boleh abaikan

Sup bunjut merupakan bahan dimasukkan ke dalam sup.

Cara-caranya:

1. Ambil bahan B dan pecah-pecahkan (tumbuk sedikit sahaja).

2. Kemudian masukkan bahan A dan B ke dalam kain kasa (kain balut luka) atau jenis kain jarang yang tidak berwarna.

3. Bentukkan uncang dan lilit menggunakan benang. Sedia untuk digunakan dalam masakan.

Selain ia senang dilakukan, ada boleh menjimatkan perbelanjaan untuk membeli sup bunjut di pasaran.

Malah, anda boleh membuat sup bunjut dalam kuantiti banyak untuk dijadikan stok.

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

TONTON VIDEO PILIHAN!

cara buat sup bunjut, sup tulang, sup daging raya korban, rempah ratus, masakan sup

Summary: <b>ADA</b> satu kaedah mudah boleh dilakukan untuk menjadikan sup bunjut di rumah sahaja.

Sup bunjut boleh dibuat sendiri di rumah dengan mudah.


“Ada perempuan atas katil pijak bantal!” - Mak buyung tergamam celik mata nampak pontianak, laju tangan kiri goyang badan suami

SETELAH memasuki 13 tahun usia perkahwinan, pasangan ini akhirnya bakal dikurniakan zuriat pertama mereka yang dijangka lahir pada hujung tahun.

Syafiqah Jasni, 35, bersama suaminya, Amar Soleh, 38 memilih lokasi percutian di Bukit Tinggi, Pahang untuk meraikan kegembiraan itu pada cuti panjang hujung minggu baru-baru ini.

Sewaktu dalam perjalanan dari ibu kota, mereka memilih laluan Karak bagi mengelak kesesakan lalu lintas memandangkan ramai yang berpusu-pusu untuk bercuti dan pulang ke kampung.

“Saya dan suami pergi bercuti kononnya nak raikan berita gembira ni. Kami ikut jalan lama sebab nak elak kesesakan.

Syafiqah muntah tiga kali sepanjang perjalanan ke Bukit Tinggi. -Gambar hiasan

“Perjalanan boleh tahan jauh juga malam tu walaupun kereta tak banyak atas jalan. Banyak juga tempat kami singgah sebelum sampai Bukit Tinggi. Orang jual tepi jalan semua nak singgah beli,” ujarnya.

Sebagai anak jati Pahang, Syafiqah begitu teruja untuk ke Bukit Tinggi memandangkan dia sudah sekian lama tidak pulang ke kampung halaman sendiri di Bentong sejak kematian ibu bapanya tiga tahun lalu.

Namun, percutiannya bersama Amar bertukar tragedi apabila dia mula diganggu unsur-unsur mistik gara-gara mulut celuparnya sendiri.

“Memang teruja sangat nak pergi Bukit Tinggi walaupun tiga kali muntah sebab mabuk mengandung sepanjang perjalanan tu.

“Kami ada lalu kawasan-kawasan ‘hotspot’ ramai dah pernah kemalangan dekat situ. Memang jalan tu ‘berpuaka’ orang cakap. Setiap tempat pernah ada kemalangan, tu saya beritahu Amar. Dia ada tegur tak baiklah cakap benda-benda macam tu. Kita pun atas jalan ni.

“Tiba-tiba saya mula rasa panas yang pelik. Kereta lama kami pula air-cond tak berapa nak okey. Saya pun turunkanlah tingkap kereta supaya angin masuk sampailah di Bentong,” imbasnya.

ARTIKEL BERKAITAN: Seram saat imbas kelibat budak menyorok di sebalik air terjun, pensyarah dedah 10 tahun hidup bersama ‘benda’ itu... buktinya ada lembaga dalam gambar!

Katanya yang merupakan anak tunggal dalam keluarga, memandangkan sudah lewat malam, mereka hanya bermalam di rumah peninggalan arwah ibu bapanya sahaja.

“Kami sampai pun dah pukul 12 malam. Jadi kami pun tidur di rumah saya dan cadangnya nak gerak esok pagi ke lokasi sebab dekat saja. Lagipun memang penat walaupun saya ni duduk tepi saja, suami yang memandu.

“Malam tu suami dah warning suruh mandi dan tukar baju dulu sebelum tidur. Saya hanya basuh muka dan tukar baju tidur saja. Air sejuk sangat dekat rumah kampung ni lagilah malas nak mandi.

“Malam tu memang panas sampai saya buka segala tingkap rumah. Panas betul walaupun kipas tu dah menghala betul-betul dekat saya,” jelasnya.

Bagaimanapun, akibat tersalah percaturan dia diganggu makhluk halus yang mengekorinya sewaktu dalam perjalanan ke Bentong lagi.

Posisi bantal diletakkan di bawah perut seorang ibu mengandung. -Gambar hiasan

Pada pukul tiga pagi, seperti biasa Syafiqah akan tersedar daripada tidurnya namun kali ini berbeza apabila dia terlihat kelibat makhluk halus seperti pontianak berdiri terpacak di hadapannya dengan wajah bengis.

“Tengah syok bermimpi, saya terjaga. Masa buka mata tu saya dalam keadaan baring menghadap dinding. Sebelah saya macam biasa ada bantal kecil untuk support perut sebab biasa cramp pinggang malam-malam.

“Tapi dalam gelap ada biasan cahaya bulan tu saya rasa hairan. Lama saya tenung bantal yang teralih tu. Kaki siapa ni? Pijak bantal kecil aku! Saya cakap dalam hati. Terus saya dongak pandang atas nak tengok empunya siapa kaki huduh ni.

“Allahuakbar! Memang terkejut apabila saya sedang memandang sekujur tubuh wanita betul-betul tengah berdiri atas bantal tu. Wajah pucat dan bengis memang seram tengah tenung saya. Ia sangat tinggi sampai nak cecah siling bilik tidur,” katanya.

Dalam keadaan cuak, wanita ni berpaling untuk mengejutkan suaminya yang sedang lena tidur seolah-olah tidak menyedari apa terjadi.

Pada ketika itu, Syafiqah merasakan rambutnya seolah-olah ditarik oleh lembaga yang berwajah bengis tersebut hingga membuatkan dirinya semakin panik.

“Abang! Tolong!” jeritnya mengejutkan suami.

“Ia memang betul-betul macam marah dekat saya masa kami saling berpandangan. Tiba-tiba ia makin dekat dengan saya. Allah... punya panik tahap jadi kaku. Rasa macam dia nak pijak perut saya pula.

Pontianak itu merenung tepat ke arah Syafiqah.

“Nasib baik tangan kiri boleh berpusing goyangkan badan suami. Elok dapat sentuh Amar terus saya toleh ke belakang (arah suami)!

“Amar yang terpinga-pinga terus bangun tanya saya kenapa? Saya jerit suruh Amar hidupkan lampu bilik. Lepas pasang lampu pontianak tu pun hilang. Saya beritahu ada perempuan atas katil pijak bantal tadi. Masa tu terus menangis. Meremang bulu roma,” ujarnya.

Pada malam tersebut, Syafiqah dan suami terus pulang ke rumah mereka kira-kira pukul 4 pagi setelah siap mengemas bagasi.

Percutian mereka dibatalkan serta merta kerana Syafiqah terpaksa dibawa ‘berubat’ dengan seorang ustaz di Bangi.

Menurut ustaz tersebut, berkemungkinan makhluk tersebut merupakan ‘penghuni’ di rumah usang yang lama ditinggalkan oleh Syafiqah.

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

TONTON VIDEO PILIHAN!

pontianak kacau orang, rumah ada hantu, pontianak pijak bantal, mulut celupar, jalan bentong karak

Summary: <b>IBU</b> mengandung terkejut apabila melihat pontianak berdiri di hadapannya ketika terjaga dari tidur.

Syafiqah terkejut apabila pontianak itu tiba-tiba muncul di hadapannya.


Selepas Messi, Ramos juga ucap selamat tinggal kepada PSG

PARIS Saint-Germain (PSG) mengumumkan pemain pertahanan veteran Sepanyol, Sergio Ramos akan mengikut jejak Lionel Messi meninggalkan kelab itu pada akhir musim ini.

"Kami ingin mengucapkan terima kasih kepada Sergio Ramos di atas tempoh dua tahun bersama kami," kata presiden PSG, Nasser Al-Khelaifi dalam satu kenyataan.

"Kepimpinan, semangat berpasukan dan sikap profesional Sergio, digabungkan dengan pengalaman beliau di peringkat tertinggi, menjadikannya seorang legenda bola sepak. Ia adalah satu penghargaan dapat bersamanya di Paris.

"Semua orang di kelab mengucapkan selamat maju jaya kepadanya," tambah Al-Khelaifi.

Pengumuman itu dibuat kurang 24 jam sebelum perlawanan terakhir PSG dalam Ligue 1 musim ini menentang Clermont di laman sendiri.

Ramos mengikut jejak Messi yang akan meninggalkan Parc des Princes dengan laporan mengatakan bintang Brazil, Neymar juga akan menyusul. -ESPN

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

Sergio Ramos, Lionel Messi, PSG, pemain veteran Sepanyol,

Summary: <b>PENGUMUMAN</b> dibuat oleh presiden PSG, Nasser Al-Khelaifi dalam satu kenyataan.

Ramos mengikut jejak langkah Messi meninggalkan PSG. -Gambar Getty Images


Jadikan Hari Bapa lebih bermakna! Ini 4 permainan video boleh dijadikan hadiah... ‘Daddy moden’ mesti suka

MELUANGKAN masa bersama bapa merupakan 'hadiah' terindah yang seorang anak boleh berikan bagi menghargai pengorbanan mereka.

Sempena Hari Bapa yang bakal tiba tidak lama lagi, pasti masih ramai yang tercari-cari hadiah menarik untuk diberikan.

Tak perlu membazir atau habiskan duit sambut di tempat mewah, kerana bermain permainan video bersama-sama di rumah pun sudah cukup bermakna buat mereka.

Ini senarai permainan video yang boleh dimain bersama-sama sempena Hari Bapa tahun ini yang jatuh pada tanggal18 Jun.

1. FIFA 23

Bapa generasi kini kebanyakan mereka adalah pencinta bola sepak atau peminat sukan secara umum.

Ini akan menjadikan permainan video FIFA pilihan yang tepat untuk dimainkan semasa Hari Bapa pada tahun ini.

2. Hogwards Legacy

Sejak permainan ini dilancarkan, ia tidak pernah mengecewakan hampir semua orang.

Sebagaimana kita ketahui, kebanyakan golongan Potterhead (peminat filem Harry Potter) sudah pun bergelar seorang bapa.

Maka, pencinta Harry Potter pastinya teruja jika dihadiahkan Legacy Hogwarts baharu kepada mereka.

3. Destiny 2 Lightfall (DCL)

Bagi golongan bapa yang lebih menggemari fiksyen sains dan permainan futuristik, tanpa ragu-ragu DLC boleh menjadi satu pilihan yang menarik untuk dihadiahkan.

Permainan video tersebut boleh dimainkan di PlayStation dan Xbox.

Ini adalah kemajuan dalam filem bertajuk Bungie yang popular di mana bagi kebanyakan orang ia adalah salah satu episod terbaik dalam siri DCL.

4. Elden Ring

Apa yang boleh dikatakan, watak dimainkan dalam permainan ini boleh menyebabkan anda jadi terdiam disebabkan kerumitannya.

Jika bapa anda sukakan permainan sedemikian, Elder Ring perlu ada dalam koleksi permainan videonya.

Sempena hari istimewa ini, ia merupakan hadiah yang tepat boleh diberikan kepada bapa anda. -GEAR RICE

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

permainan video, konsol, hadiah Hari Bapa, PlayStation, Xbox, Hari Bapa 2023, video game trending

Summary: <b>TERDAPAT</b> empat permainan boleh diberikan sebagai hadiah sempena Hari Bapa

Luangkan masa sempena Hari Bapa dengan bermain permainan video di rumah. -Gambar hiasan


Ronaldo muncul di Taman Botani Singapura, peminat kerumun buggy mahu bergambar

BINTANG bola sepak terkenal, Cristiano Ronaldo diserbu para peminat yang enggan melepaskan peluang melihatnya dengan lebih dekat, ketika berkunjung ke Taman Botani Singapura, petang Jumaat (2 Jun).

Ronaldo yang menaiki buggy dikelilingi peminat untuk bergambar dan dia tidak lokek melemparkan senyuman.

Peminat yang bertuah turut berjaya mendapatkan tandatangan bintang Al Nassr itu pada baju mereka.

Difahamkan, pemenang Ballon d'Or lima kali itu berada di Singapura untuk menyokong siri biasiswa belia yang ditubuhkan oleh rakan lamanya, Peter Lim.

Para penerima biasiswa turut berpeluang mengambil gambar bersama bintang tersebut yang berada di Taman Botani sekitar 20 minit.

Ini merupakan lawatan keempat Ronaldo ke Singapura dalam tempoh 10 tahun lalu dan kunjungan kali pertamanya sejak wabak Covid-19. -CNA

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

Taman Botani Singapura, Cristiano Ronaldo, Ronaldo turun Singapura,

Summary: <b>PEMENANG</b> Ballon d'Or lima kali itu berada di Singapura untuk menyokong siri biasiswa belia yang ditubuhkan oleh rakan lamanya, Peter Lim.

Ronaldo melemparkan senyuman kepada peminat di Taman Botani Singapura. -Gambar CNA


Bos PSG sahkan Messi bakal tinggalkan kelab... Kembali ke Barcelona atau ikut jejak Ronaldo?

PENGURUS Paris Saint Germain (PSG), Christophe Galtier mengesahkan Lionel Messi bakal meninggalkan pasukan itu, pada akhir musim ini.

Messi, 35, tiba di Parc des Princes pada 2021 dan dijadualkan untuk mengambil pilihan tambahan tahun ketiga di ibu negara Perancis itu.

Bagaimanapun, keretakan berlaku dalam beberapa bulan kebelakangan ini dengan laporan mendakwa pemain itu tidak berpuas hati di Paris.

Khabar angin turut bertiup kencang mengaitkan pemenang Piala Dunia itu dengan perpindahan ke Barcelona atau Arab Saudi.

ARTIKEL BERKAITAN: Lionel Messi 'terima' lamaran Al-Hilal, pendapatan dua kali ganda Cristiano Ronaldo

Galtier mengesahkan perkara itu menjelang perlawanan terakhir bagi kelab itu dalam kempen Ligue 1.

Perpindahan Messi dari kelab nampaknya semakin kuat selepas penyerang itu digantung kerana membuat lawatan ke Arab Saudi tanpa kebenaran.

Pemenang Ballon d'Or tujuh kali itu memenuhi komitmen promosi kepada Arab Saudi, tetapi PSG menghukum pemain itu kerana telah melakukan lawatan tanpa kebenaran.

Laporan terbaru menunjukkan legenda Barcelona itu berhubung dengan bekas majikannya dan bekas rakan sepasukan Xavi, yang baru-baru ini merangkul La Liga dalam musim penuh pertamanya sebagai pengurus.

Bagaimanapun, terdapat desas-desus bahawa bintang itu 'menerima' kontrak dua tahun untuk mengikuti jejak Cristiano Ronaldo berpindah ke Arab Saudi.

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

Lionel Messi, Messi tinggalkan PSG, Ronaldo, Cristiano Ronaldo, PSG, pindah ke Arab Saudi, Christophe Galtier,

Summary: <b>TERDAPAT</b> desas-desus bahawa bintang itu 'menerima' kontrak dua tahun untuk berpindah ke Arab Saudi.

Lionel Messi bakal berpindah dari PSG pada akhir musim ini. -Reuters

Ligue 1  Stade de Reims v Paris St Germain


Ketulan ais akan digunakan di Formula E, elak suhu panas yang terlampau

FORMULA E Jakarta 2023 berhadapan suhu panas yang tinggi.

Selain itu, terdapat beberapa lagi halangan seperti selekoh tajam dan laluan lurus yang pendek yang pastinya memberi cabaran kepada peserta.

Pertandingan yang dijadualkan akhir bulan ini, tidak seperti tahun sebelumnya.

Ia berikutan dua pusingan ditambah di trek litar Ancol sepanjang 2.4 kilometer.

Malah Pengarah Logistiknya, Barry Mortimer mengakui suhu panas menjadi halangan utama dalam Formula E Jakarta 2023.

Oleh itu pihaknya memberi perhatian kepada bateri kereta supaya berada dalam suhu memuaskan menerusi penggunaan ais batu dan menambahkan operasi pendingin hawa. - Okezone

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram

Formula E Jakarta, cuaca panas, halangan pemain,

Summary: <b>CUACA</b> merupakan cabaran utama untuk peserta.

Formula E akan berlangsung pada bulan ini.


Lionel Messi 'terima' lamaran Al-Hilal, pendapatan dua kali ganda Cristiano Ronaldo

DESAS desus penghijrahan Lionel Messi ke kelab Al-Hilal berada di kemuncak akhir selepas dia digantung sebentar oleh Paris Saint-Germain (PSG) kerana melakukan perjalanan tanpa kebenaran ke Saudi.

Malah dia dikatakan bersetuju berpindah ke Timur Tengah sebaik kontraknya tamat pada penghujung musim ini meskipun perkara tersebut pernah dinafikan sepenuhnya oleh bapa dan ejen pemain Argentina itu, Jorge.

Lebih mengejutkan apabila akhbar Perancis mendakwa kem pemain berusia 35 tahun itu menerima perjanjian yang akan menyaksikan dia memperoleh jumlah hampir £1 bilion (RM5702 juta) dalam tempoh dua tahun.

Ia sekali gus menjadi lebih dua kali ganda daripada jumlah pendapatan bekas pesaing Real Madrid, Cristiano Ronaldo yang menyertai Al-Nassr.

Difahamkan, bekas rakan sepasukan Barcelona berusia 35 tahun dan rakan rapat Sergio Busquets dan Jordi Alba juga akan meninggalkan kelab Catalan itu pada penghujung musim. - Daily Star

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

@mstarmalaysia

Dapatkan bantuan Sazzy Falak mempromosikan perniagaan anda menggunakan teknologi kecerdasan buatan (AI)! Tonton video penuh dan klik untuk mendaftar sekarang di rhbjomsapot.my

♬ original sound - mStar Official

Lionel Messi, Argentina, Al-Hilal, Arab Saudi,

Summary: <b>AYAH</b> dan juga ejen pemain berusia 35 tahun itu pernah menafikan 'penghijrahan' tersebut.

Messi dikatakan akan mengikut jejak Cristiano Ronaldo ke Timur Tengah.


Pasukan 'kampung' masuk EPL, stadium dalam kawasan perumahan telan RM60 juta untuk ditambah baik

SEBUAH kelab dari liga kelas kedua berjaya menempah slot ke Liga Perdana Inggeris (EPL) buat pertama kalinya.

Dinamakan sebagai Luton Town, kelab itu melakar detik bersejarah selepas menewaskan Coventry City pada perlawanan pusingan kelayakan di Stadium Wembley pada Sabtu.

Namun begitu, padang keramat mereka iaitu Kenilworth Road memerlukan penyelenggaraan besar-besaran bagi mencapai kualiti stadium untuk sebuah kelab EPL.

Kenilworth Road bakal menjadi stadium terkecil dalam EPL pada musim hadapan dengan jumlah kapasiti tempat duduk penyokong pada satu masa adalah 10,356.

Tempat kedua diikuti oleh Bournemouth dengan arena mereka yang dinamakan sebagai Vitality Stadium hanya mempunyai kapasiti tempat duduk berjumlah 11,379.

Penyelenggaraan di Kenilworth Road melibatkan penambahbaikan prasarana dan juga penyediaan kelengkapan elektronik untuk penyiaran perlawanan di kaca televisyen.

Penambahbaikan tersebut dijangka menelas kos berjumlah 10 juta pound (RM56 juta).

Selain itu, antara kerisauan lain adalah lokasi stadium itu yang terletak di dalam kawasan perumahan yang sungguh sempit.

"Tak sangka Erling Haaland, Mohamed Salah dan Kevin De Bruyne akan main dalam stadium macam ni nanti," kata seorang warga maya.

Namun begitu, Luton Town memaklumkan sedang dalam usaha untuk berpindah ke stadium baharu yang lebih besar secepat mungkin. - Footbal.com

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

Liga Perdana Inggeris, EPL, Luton Town, Kenilworth Road

Summary: <b>STADIUM</b> milik kelab Luton Town berbelanja besar untuk persediaaan memasuki EPL.

Stadium milik kelab Luton Town berbelanja besar untuk persediaaan memasuki EPL.


Penjaga gol PSG kritikal selepas kemalangan menunggang kuda

KECEDERAAN adalah apa yang paling digeruni setiap pemain bola sepak profesional.

Begitulah kisahnya untuk penjaga gol simpanan Paris Saint-Germain (PSG), Sergio Rico yang mengalami kecederaan serius selepas terbabit dengan kemalangan ketika menunggang kuda.

Pemain berusia 29 tahun itu berada di bangku simpanan ketika PSG menjulang trofi Ligue 1 selepas terikat 1-1 dengan Strasbourg sebelum dia ke Sepanyol yang menyaksikan kemalangan berlaku di El Rocio.

"Dia berada dalam keadaan yang serius," kata jurucakap PSG

Rico diterbangkan dengan helikopter ke Hospital Seville's Virgen del Rocio dengan dia diberikan bantuan pernafasan, kata pihak hospital. - Eurosport

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

Paris Saint-Germain, Ligue 1, Sergio Rico, penjaga gol, kemalangan

Summary: <b>PENJAGA</b> gol Paris Saint-Germain (PSG) dalam keadaan kritikal selepas terlibat dalam kemalangan.

Penjaga gol Paris Saint-Germain (PSG) dalam keadaan kritikal selepas terlibat dalam kemalangan.


Ronaldo buat pengakuan jujur, gol terbaik pun tak dapat menandingi kehebatan Georgina di ranjang!

CRISTIANO Ronaldo menyifatkan gol terbaik yang pernah dijaringkan sepanjang kariernya masih tidak mampu menandingi pengalaman melakukan hubungan intim dengan pasangannya, Georgina Rodriguez.

Bintang Portugal itu membuat pengakuan 'jujur' berkenaan dalam satu temu bual dengan penyampai TV, Piers Morgan di ITV, di mana dia diminta untuk menamakan gol terbaik yang pernah dia jaringkan.

Untuk soalan tersebut, Ronaldo memilih jaringan kegemarannya adalah ketika menentang Juventus dalam Liga Juara-Juara UEFA pada 2018.

Apabila ditanya oleh Morgan sama ada gol itu lebih baik daripada seks, Cristiano Ronaldo menafikannya:

"Tidak, tidak jika dibandingkan dengan Geo saya, tidak," katanya.

Untuk makluman, Ronaldo berpacaran dengan Georgina sejak 2016.

Mereka bertemu di sebuah butik Gucci di Madrid, tempat Georgina bekerja.

Sejak pertemuan tersebut, pasangan itu hidup bersama dan kini menetap di Arab Saudi.

Mereka kini merupakan ibu bapa kepada lima anak iaitu Cristiano Jr., Eva, Alana, Mateo dan Bella. - Sportskeeda

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

Georgina Rodriguez, Cristiano Ronaldo, pasangan romantis, gol terbaik,

Summary: <b>RONALDO</b> menyifatkan pengalaman bersama Georgina di ranjang tidak boleh disamakan dengan pencapaiannya.


Teruja tunggu PS5 Pro dilancarkan, khabarnya ramai gamers ‘berpeluh’ dapat tahu harga tak rasmi

KHABAR angin tentang harga PlayStation 5 Pro yang mahal membuatkan para peminat di seluruh dunia 'berpeluh' menanti pengumuman rasmi.

Beberapa khabar angin mendakwa PS5 Pro akan dijual sekitar £600 (RM3,426) hingga £700 (RM3,997).

Dari segi kualiti serta visual, sudah tentu PS5 Pro bakal menawarkan pengalaman terbaik buat peminat yang sudah lama menantikan kemunculannya.

Namun, ada sebilangan individu meluahkan rasa risau sekiranya ia akan dijual pada harga yang tinggi dan tidak masuk akal.

Menurut khabar angin lagi, PS5 Pro bakal dilancarkan pada 2024.

Permainan PlayStation mempunyai peminat di seluruh dunia.

Namun, terdapat laporan yang menyatakan kemungkinan ia bakal dilancarkan pada lewat tahun ini.

Menurut Red Gaming Tech, PS5 Pro akan dikuasakan oleh GPU AMD RDNA 3 dan CPU Zen 4, menjadikan konsol itu lebih pantas berbanding model asal.

ARTIKEL BERKAITAN: Popular tapi tak tenang... gamer wanita dedah sering terima ugutan rogol, gangguan lucah

Untuk rekod, model terdahulu PlayStation 5 (PS5) yang dibangunkan oleh Sony Interactive Entertainment dilancarkan pada 12 November 2020.

Ia mula dijual di Malaysia pada 11 Disember 2020 pada harga RM1,869 (PS5 Digital Edition) dan RM2,299 (PS5 Ultra HD Blu-ray).

Dalam pada itu, Konsol Xbox baharu turut menjadi topik perbincangan hangat dalam kalangan gamers ketika ini.

Menurut khabar angin, Microsoft akan melancarkan versi baharu Xbox Series X selepas Sony melancarkan PS5 Pro.

Namun, semua maklumat tersebut masih kekal misteri dan belum ada pengumuman rasmi dibuat tentang tarikh pelancaran serta harga konsol permainan popular itu. - Gaming Bible.

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

Summary: <b>PS5</b> Pro dijangka temui peminat pada penghujung 2023 atau 2024.

harga PS5 Pro Malaysia, Sony, kaki game, pelancaran PS5 Pro, harga PlayStation

PS5 Pro dijangka temui peminat pada penghujung 2023 atau 2024.


IBU kepada usahawan Engku Emran iaitu Salmah Abu Bakar meninggal dunia pada pagi Ahad.

Perkara itu dimaklumkan oleh isterinya iaitu Noor Nabila Mohd Noor menerusi Instagram miliknya namun tidak mendedahkan punca kematian Allahyarham.

Engku Emran dan Nabila bernikah Mac tahun lalu.

Noor Nabila, 39, turut mendoakan agar Allahyarham ibu mentuanya itu ditempatkan dalam kalangan orang beriman.

"Mohon sedekahkah Al-Fatihah untuk ibu mentua saya, Salmah Abu Bakar yang kembali ke rahmatullah pagi tadi.

ARTIKEL BERKAITAN: Rumah tangga didakwa kembali bergelora, apa jadi hubungan Engku Emran dan Noor Nabila?

ARTIKEL BERKAITAN: Spekulasi rumah tangga dengan Engku Emran kembali hangat, Noor Nabila padam semua gambar suami di IG

"Semoga Allah mengampuninya, rahmatinya, memaafkannya, memuliakan kematiannya, lapangkan kuburnya dan jadikan syurga sebagai tempat tinggalnya," tulisnya.

Nabila berkongsi berita sedih itu menerusi sebuah video yang dimuat naik di Instastory miliknya.

Sementara itu, Engku Emran dilihat mengirinya jenazah ibunya dalam van jenazah untuk di bawa ke tanah perkuburan.

Untuk rekod, Nabila mendirikan rumah tangga bersama Engku Emran pada Mac tahun lalu dan masih belum dikurniakan cahaya mata.

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

TONTON VIDEO PILIHAN!

Ibu mentua Noor Nabila meninggal dunia, Noor Nabila, Engku Emran, Hiburan

Summary: <b>IBU</b> Engku Emran iaitu Salmah Abu Bakar meninggal dunia.


Badan bengkak sampai kena tahan CCU, pereka fesyen Razman rupanya ada masalah lemah jantung

PEREKA fesyen jenama Razman Razmi iaitu Razman Din sedang menerima rawatan di Unit Rawatan Kritikal (CCU) Hospital Kuala Lumpur akibat masalah lemah jantung.

Menerusi kenyataan dikeluarkan di Instagram rasmi Razman Razmi, pereka fesyen itu pada awalnya dikejarkan ke hospital berkenaan sebelum ditempatkan di zon merah susulan keadaannya kritikal apabila paru-paru dan seluruh badannya bengkak dipenuhi air.

Razman berkongsi perkembangannya di Instastory.

Doktor pakar yang merawat Razman mengesahkan keadaan itu disebabkan jantungnya yang lemah dan perlu mengambil ubat-ubatan berkaitan penyakit jantung.

"Pakar sudah mengesahkan lemah jantung. Sekarang dan seterusnya Razman perlu mengambil ubat sakit jantung.

ARTIKEL BERKAITAN: Imej Azharina Nilai RM1 Juta, Razman Razmi Jawab Kritikan Netizen

ARTIKEL BERKAITAN: Suruh buat baju... Akhirnya tak nak pakai! 'No more' Amelina!

"Air juga tak boleh banyak, jantung lemah tak boleh pam," kata kenyataan tersebut.

Dalam pada itu, Razman memaklumkan dia kini berada dalam keadaan baik selain tidak perlu lagi menggunakan alat bantuan oksigen namun masih dalam pemantauan pakar.

Selain itu, pihak hospital juga sudah membuka tiub yang dipasang pada bahagian kemaluan untuk memudahkan dia membuang air kecil.

"Alhamdulillah, tak perlu lagi pakai oksigen tapi masih dalam pemantauan pakar. Kencing pun tak perlu pakai tiub lagi.

Keadaan Razman dilaporkan semakin baik.

"Terima kasih buat semuanya tak berhenti mengirimkan doa buat saya. Semoga Allah sahaja dapat membalas semuanya,” ujarnya.

Untuk rekod, Razman dan rakan kongsinya, Razmi Rahman banyak mereka pakaian untuk selebriti terkenal di Malaysia seperti Azharina, Eyka Farhana, Datuk Seri Vida, Naim Daniel, Aliff Aziz dan Judika.

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

TONTON VIDEO PILIHAN!

Razman sakit lemah jantung, Razman Razmi, Pereka Fesyen, Hiburan

Summary: <b>RAZMAN</b> sedang menerima rawatan di wad CCU Hospital Kuala Lumpur akibat lemah jantung.

Razman menerima rawatan di HKL kerana lemah jantung.


Air mata saksi pertemuan Awie dan 2 anak, bekas isteri pun turut serta - “Terima kasih ibu anak-anakku”

AIR mata menjadi saksi pertemuan penyanyi Datuk Awie dengan dua anaknya iaitu Putra Ahmad Rezzki, 15, dan Puteri Qasseh Antasha, 13, pada sambutan Hari Raya Aidiladha pada Jumaat lalu.

Awie atau Ahmad Azhar Othman, 55, berkata, rindu yang dipendam selama lapan tahun terhadap anak-anaknya akhirnya berbalas dan bersyukur diberi kesempatan bertemu mereka.

"Air mata menjadi saksi. Rinduku berbalas... Anak-anakku dunia akhirat. Moga bahagia ini hingga ke Jannah," katanya.

Awie berkongsi perkara itu menerusi hantaran dimuat naik di Facebook miliknya pada Ahad.

Bekas isteri Awie (dua dari kiri) turut serta dalam pertemuan itu.

Menerusi beberapa foto yang dikongsi, pertemuan itu turut disertai oleh isterinya iaitu Datin Sharifah Ladyana Syed Samsuddin bersama tiga lagi anaknya iaitu Puteri Aleeya Antasha, 23, Puteri Aleefa Antasha, 21 dan Putra Ahmad Merrah, 16 tahun.

Bekas isterinya iaitu Rozana Misbun turut hadir pada pertemuan itu.

Mereka sekeluarga dilihat meluangkan masa di sebuah hotel dengan melakukan aktiviti mandi-manda di kolam renang.

ARTIKEL BERKAITAN: [V] Lapan tahun terpisah, Awie akhirnya berpeluang jumpa dua anak Aidiladha ini

ARTIKEL BERKAITAN: Tribute buat Mamat Khalid, Awie harap dapat terbit lebih banyak filem selepas 'Sue-On'

Dalam pada itu, penyanyi lagu Dipenjara Janji itu turut mengucapkan terima kasih kepada isteri dan ibu kepada anak-anaknya serta berdoa agar pertemuan itu menjadi permulaan yang baik buat mereka sekeluarga.

“Terima kasih isteriku. Terima kasih kepada ibu anak-anakku... Moga ini menjadi titik permulaan yang baik untuk semua,” ujarnya.

Pada Selasa, Awie ketika ditemui pada Malam Gala Tayangan Perdana filem terbitannya, Sue-On memaklumkan dia meletakkan harapan yang besar untuk bertemu dengan anak-anaknya selepas lapan tahun terpisah.

Kata Awie, Qasseh sebelum ini menghubungi dirinya terlebih dahulu meluahkan rasa rindu sebaik pulang daripada menunaikan ibadah umrah pada Ramadan lalu.

Awie bersama anak-anak menghabiskan masa di sebuah hotel.

Untuk rekod, Ahmad Rezzki dan Qasseh merupakan anak hasil perkahwinan Awie bersama Rozana Misbun.

Pasangan berkenaan mendirikan rumah tangga pada 2006 namun bercerai pada 2014.

Mereka memiliki tiga orang cahaya mata yang mana Ahmad Merrah tinggal bersama penyanyi berkenaan.

Awie sebelum itu pernah berkahwin dengan penyanyi Arni Nazira pada Disember 1998 namun bercerai pada Oktober 2006.

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

TONTON VIDEO PILIHAN!

Awie jumpa anak selepas lapan tahun, Awie, Anak artis, Gosip artis, Hiburan

Summary: <b>AWIE</b> bertemu dengan anak-anaknya selepas lapan tahun berpisah.

Awie meluangkan masa bersama anak-anaknya.

Awie akhirnya dipertemukan semula dengan dua anaknya bersama bekas isteri, Rozana Misbun (dua dari kiri).


Teguran PM buat hidup Zaki Yamani huru hara, Jamal Abdillah turut beri nasihat

PENYANYI Zaki Yamani menjelaskan teguran Perdana Menteri Datuk Seri Anwar Ibrahim berhubung ciapan menyebut namanya menyebabkan hidup dia menjadi huru-hara.

Zaki atau Ahmad Zaki Yamani Jamal Ubaidillah, 17, berkata, bapanya yang juga penyanyi Datuk Jamal Abdillah turut salah sangka dengan kenyataan Anwar itu selain menegurnya agar tidak mencampuri urusan berkaitan politik.

"Kepada pakcik Zaki Yamani, awak dah buat saya kena marah dan huru-harakan nama saya hari ini.

"Siapa nak jawab bila ayah saya sudah sound saya," katanya.

Perkongsian Zaki di Instastory.

Zaki menjelaskan salah faham itu menerusi Instagram miliknya pada Ahad.

Pada malam Sabtu, Anwar memuat naik ciapan di Twitter miliknya meminta Zaki Yamani untuk membuat permohonan maaf dalam kadar segera.

Individu yang dimaksudkan itu sebenarnya merupakan seorang pengguna Twitter yang menulis ciapan biadab berhubung keadaan kesihatan presiden Pas, Tan Sri Abdul Hadi Awang yang kini sedang dirawat di hospital.

ARTIKEL BERKAITAN: Mas Idayu pernah marah Zaki dan Yamani, Jamal Abdillah tunjuk 'thumbs up'

ARTIKEL BERKAITAN: Kemenangan satu bonus tapi hubungan kembali bertaut hadiah paling besar buat Zaki dan Yamani - "Saya sudah lupa macam mana layanan seorang abang"

Menerusi ciapan sama, lelaki berkenaan berdoa agar Allah mengambil nyawa Hadi termasuk bekas Perdana Menteri, Tun Dr Mahathir Mohamad.

Dalam pada itu, Zaki terpaksa membuat penjelasan kerana menerima banyak pertanyaan daripada pengikutnya di laman sosial kerana menyangka dia individu dimaksudkan.

"Sebab ramai yang DM tanya, twit ini bukan ditujukan kepada saya. Itu Zaki Yamani yang lain. Nama sahaja sama.

"Sudah... jangan tanya lagi okay. Saya tidak ada buat salah apa pun," jelasnya.

Zaki terkejut namanya tiba-tiba menjadi sebutan.

Usaha mStar untuk mendapatkan penjelasan lanjut daripada Zaki berhubung perkara itu bagaimanapun tidak berjaya apabila panggilan yang dibuat tidak dijawab.

Pada Mei lalu, Zaki pernah berkongsi pentas dengan Anwar di Majlis Rumah Terbuka Malaysia Madani yang diadakan di Dewan Al Muktafi Billah Shah Universiti Sultan Zainal Abidin (UniSZA), Kuala Terengganu, Terengganu.

Penyanyi berkenaan juga tidak menyangka dapat berduet bersama pemimpin nombor satu negara itu menerusi lagu Azizah.

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

TONTON VIDEO PILIHAN!

Zaki Yamani, Anwar Ibrahim, Twitter Anwar Ibrahim sebut Zaki Yamani, Gosip artis, Hiburan

Summary: <b>ZAKI</b> terpaksa membuat penjelasan kerana menerima banyak pertanyaan daripada pengikutnya.

Ramai yang salah sangka dengan ciapan dibuat PM.


Fizz Fairuz jawab tuduhan beli anugerah usahawan, usaha 5 perniagaan malah produk sudah sampai Turkiye

PELAKON Datuk Fizz Fairuz tidak melatah apabila dituduh membeli trofi kemenangan Anugerah Perniagaan Terbaik Malaysia 2023 yang berlangsung pada Isnin lalu.

Fizz atau Mohd Fairuz Zainal Abidin, 43, berkata, tuduhan tersebut dilemparkan mungkin disebabkan perniagaan yang diusahakan tidak mendapat perhatian ramai memandangkan dia tidak dikenali sebagai usahawan.

Bagaimanapun jelas Fizz, dia ada menjalani beberapa jenis perniagaan malah ada produk keluarannya berjaya sehingga ke luar negara.

"Saya tahu ramai yang bertanya terutama di dalam TikTok yang saya ini berniaga apa sehingga diberikan anugerah. Saya sedar saya tidak terkenal macam Meerqeen atau Anna Jobling yang orang ikuti setiap perkembangan.

Fizz terima Anugerah Perniagaan Terbaik Malaysia 2023.

"Tapi anugerah yang saya terima ini diberikan oleh orang. Saya memang berniaga dan saya ada lima produk yang saya jual macam songkok, sambal dan produk kecantikan.

"Sambal saya pun dah sampai ke Turkiye kalau nak tahu," katanya.

Fizz berkongsi perkara itu ketika ditemui di malam tayangan perdana filem Sue-On yang berlangsung di Petaling Jaya, Selangor pada Selasa lalu.

ARTIKEL BERKAITAN: Fizz Fairuz korban 7 ekor lembu sempena Aidiladha, ada simbolik di sebalik

ARTIKEL BERKAITAN: [V] Kota janji terhadap Almy Nadia nombor satu, bentuk badan bukan isu buat Fizz Fairuz

Berkongsi lebih lanjut, Fizz turut mengakui dia ada membaca beberapa komen daripada netizen namun tidak terasa hati dengan tuduhan tersebut.

Malah selepas ini dia juga akan berkongsi mengenai perniagaannya dengan lebih kerap agar tuduhan seperti ini tidak berulang lagi.

"Saya tak bercerita semua perkara dengan orang tapi saya tak berkecil hati dengan komen netizen. Selama saya dalam industri saya tak pernah sentap.

Fizz tak sentap dengan komen netizen.

"Memang saya ada baca komen dari netizen kadang saya balas juga, tapi bukan selalu.

"Mungkin saya pun tak kongsi sangat mengenai perniagaan saya, jadi ramai yang tak tahu. Lepas ini saya akan kongsi lebih banyak supaya ramai yang tahu," kongsinya.

Sebelum ini, nama Fizz dan isterinya Datin Almy Nadia menjadi buah mulut ramai apabila menjadi salah seorang penerima anugerah Malaysia Best Business Award 2023.

Acara itu anjuran Media Home Communication yang menghimpunkan lebih 50 usahawan berjaya dalam pelbagai kategori perniagaan masing masing.

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

TONTON VIDEO PILIHAN!

Fizz Fairuz, Almy Nadia, Anugerah Perniagaan Terbaik Malaysia 2023, komen netizen

Summary: <b>FIZZ</b> FAIRUZ tak terasa hati dengan tuduhan netizen.

Fizz Fairuz tenang dengan tuduhan netizen.


Iman Troye luah perasaan dalam Gagal Bersembunyi, duet bersama Mahen

SELEPAS kejayaan lagu Teman dan Nang, penyanyi Iman Troye tampil dengan single duet baharu berjudul Gagal Bersembunyi bersama penyanyi Indonesia iaitu Mahen.

Menurut Iman atau Siti Nur Iman Alyssa Sahabudin, 23, berkata, lirik lagu single terbaharunya ini membawa maksud perasaan yang disimpan dan pendam semata-mata untuk kebaikan individu lain.

"Gagal bersembunyi bermaksud perasaan yang kita simpan dan pendam, demi untuk kebaikan seseorang," katanya.

Muzik video Gagal Bersembunyi dirakamkan di Bandung, Indonesia.

Gagal Bersembunyi merupakan hasil ciptaan Pika Iskandar iaitu komposer dan penulis lirik dari Indonesia.

Dalam pada itu, video muzik lagu berkenaan turut dirakam di Kawah Putih, Bandung, Indonesia dengan mengambil masa kurang daripada satu jam sahaja untuk disiapkan.

ARTIKEL BERKAITAN: Iman Troye pertama kali masuk AJL, finalis paling muda... Guru vokal puji tetap 'excited' walau gugup

ARTIKEL BERKAITAN: Pasang niat masuk universiti cari kekasih... Iman Troye lupakan hasrat ‘cinta monyet’, sibuk fokus pelajaran

Diterbitkan oleh Kresna Wardhana dan Adib Hamdi sebagai Penerbit Eksekutif, video muzik arahan Velentino Garry ini memaparkan seni visual yang unik penuh dengan emosi dan tenaga setanding artis antarabangsa.

Berkongsi soal rakan duet Iman, Mahen atau nama sebenarnya Petrus Mahendra, 27, popular menerusi lagu Pura-Pula Lupa pada 2020.

Mahen dikenali menerusi lagu Pura-Pura Lupa.

Penyanyi ini mula dikenali kerana banyak menghasilkan lagu saduran daripada artis terkenal seperti Glen Fredly dan Ed Sheeran.

Mahen juga merupakan graduan Sarjana Ilmu Komunikasi di Universiti Bunda Muda, Jakarta, Indonesia.

Sehingga kini, muzik video Gagal Bersembunyi telah pun berjaya menerima lebih 150,000 tontonan di YouTube dan meraih lebih 100,000 pendengar di Spotify.

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

TONTON VIDEO PILIHAN!

Iman Troye duet penyanyi Indonesia, Iman Troye, Gagal Bersembunyi, Gosip artis, Hiburan

Summary: <b>IMAN</b> Troye muncul dengan lagu duet baharu bersama penyanyi Indonesia.

Iman merakamkan single duet bersama Mahen.


Ibu minta Virgoun kembali berbaik dengan Inara, kasihan nasib 3 cucu

IBU kepada Virgoun berharap rumah tangga anaknya itu dengan Inara Rusli kembali pulih seperti sedia kala dan membatalkan hasrat untuk bercerai.

Eva Manurung berkata, dia bimbang akan masa depan tiga cucunya jika Virgoun dan Inara sah bercerai kelak.

"Kalau mereka masih nak bersama syukur. Saya juga berharap mereka dapat berbaik demi anak-anak yang masih kecil.

"Tapi kalau penceraian adalah jalan terbaik, saya juga tidak boleh melakukan apa-apa," katanya seperti dilaporkan Suara.com.

Eva bimbang nasib cucu-cucunya.

Bukan sekadar harapan, Eva juga mendedahkan sudah cuba memujuk Virgoun agar tidak membuat keputusan terburu-buru apabila memfailkan cerai terhadap Inara.

Kata Eva, penceraian mungkin tidak akan berlaku namun Virgoun mengambil keputusan itu kerana merasakan maruah diri sudah tercalar akibat pendedahan Inara sebelum ini.

ARTIKEL BERKAITAN: Inara Rusli benar Virgoun jumpa anak tapi bersyarat, tiada niat berbaik semula

ARTIKEL BERKAITAN: Lelaki kejar cinta bekas isteri Virgoun, Inara belum sedia cari pengganti

"Saya harap mereka mereka fikir sedalam-dalamnya sebelum ambil keputusan untuk berpisah. Saya juga sudah memujuk anak saya.

"Tapi dia kata maruahnya tercalar disebabkan pendedahan Inara," kongsinya.

Pendedahan tersebut menjadi bualan ramai memandangkan Eva sebelum ini beberapa kali membuka aib Inara di media sosial.

Eva mahu Inara dan Virgoun kembali berbaik.

Pada Mei lalu, Virgoun memfailkan cerai terhadap Inara selepas isterinya membuat pendedahan tentang kecurangan penyanyi berkenaan secara terbuka.

Penyanyi itu mahu menceraikan isterinya kerana mengakui semua kesalahan telah dilakukan sepanjang perkahwinan mereka.

Untuk rekod, Virgoun dan Inara mendirikan rumah tangga pada 2014 dan mereka dikurniakan tiga orang cahaya mata iaitu Starla Rhea Idola Virgoun, Faithlee As-Sya'ir Virgoun, dan Terang Sharique Virgoun.

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

TONTON VIDEO PILIHAN!

Inara Rusli, Eva Murung, Ibu Virgoun, Kemelut rumah tangga Virgoun, Artis Indonesia, Bintang global, Hiburan

Summary: <b>EVA</b> Manurung minta Inara dan Virgoun fikirkan masa depan anak.

Eva berharap Virgoun dan Inara dapat kembali menjadi suami isteri semula.


Ketagih media sosial, Chris Evans nyahaktif akaun Twitter dan Instagram

PELAKON Chris Evans menyahaktifkan kedua-dua akaun media sosialnya iaitu Twitter dan Instagram kerana ingin berehat sebentar daripada menghabiskan masa dalam talian.

Memetik laporan E News, Chris memaklumkan perkara itu pada 29 Jun lalu dan ingin menikmati cuti musim panas dengan sebaiknya.

"Hai semua, saya sedang menikmati cuti musim panas dan cuba untuk mengurangkan masa melayari media sosial.

"Oleh yang demikian, saya mengambil keputusan untuk berehat sebentar dari Twitter dan Instagram... Kita jumpa lagi nanti, terima kasih semuanya," katanya.

Chris ambil keputusan untuk berehat sebentar daripada media sosial.

Pelakon filem Marvel itu bagaimanapun memberikan penjelasan lebih jelas di Instastory miliknya dengan memuat naik semula mesej daripada bintang Rocketman iaitu Taron Edgerton yang turut memaklumkan akan berundur dari media sosial.

"Saya akan berehat sebentar dari media sosial. Saya tidak pasti mengapa saya membuat keputusan besar seperti ini.

"Saya hanya fikir sukar untuk melepaskan diri daripada rutin melayari media sosial sehingga menjadi satu ketagihan," tulisnya.

ARTIKEL BERKAITAN: Bahagian alat sulit pelakon Marvel disunting untuk elak penonton hilang fokus

ARTIKEL BERKAITAN: Jungkook BTS padam akaun IG, dedah sebab tak mahu guna media sosial itu lagi

Edgerton turut menambah, dia kehilangan banyak waktu untuk meluangkan masa melakukan aktiviti-aktiviti harian seperti membaca buku dan menonton filem.

Malah menurutnya dia juga sudah tidak dapat meluangkan masa bersama orang-orang tersayang disebabkan adanya media sosial.

Kenyataan itu turut disokong oleh Chris dan memaklumkan dia akan mengikut jejak langkah Edgerton yang ingin menjarakkan diri daripada penggunaan media sosial.

"Saya benar-benar setuju dengan apa yang dikatakan oleh Edgerton. Saya akan turut sama berehat sebentar. Saya sangat menyayangi semua orang," ujarnya.

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

TONTON VIDEO PILIHAN!

Chris Evans berehat dari media sosial, Chris Evans, Pelakon Marvel, Bintang global, Hiburan

Summary: <b>CHRIS</b> mahu menikmati cuti musim panas dengan lebih tenang.

Chris menyahaktif akaun Twitter dan Instagram miliknya.


Pengalaman tidur tepi jalan dan 2 hari tak mandi buat Alif Satar insaf, perasaan sombong hilang - “Begini dirasakan gelandangan”

PENGALAMAN menunaikan ibadah haji membuatkan penyanyi dan pelakon Alif Satar berasa insaf dan kerdil apabila dapat menyelami perasaan seorang gelandangan yang tidak mempunyai apa-apa.

Alif atau Muhammad Alif Mohd Satar, 32, berkata, sepanjang menyelesaikan rukun Islam kelima itu perasaan sombong dalam diri pasti lenyap selain mengajar tentang erti pengorbanan sebenar.

"Bila saya fikir rupanya beginilah apa dirasakan oleh gelandangan. Tidak ada tempat mandi, lepas itu tengah malam korek tanah cari batu untuk persediaan melontar jamrah.

Alif bersyukur dengan nikmat yang diberikan kepadanya.

"Saya gerenti siapa datang buat haji, Insya Allah rasa sombong dan takbur itu mesti hilang," katanya.

Alif berkongsi perkara itu menerusi sebuah hantaran yang dimuat naik di Instagram miliknya pada Sabtu.

ARTIKEL BERKAITAN: Beberapa kali rancang buat umrah tak pernah kesampaian, Alif sayu bertemu Faizal Tahir di Arafah

ARTIKEL BERKAITAN: "Bertahun kawan baru tahu dia mahir"... Sahabat baik tak sangka Alif Satar pandai guna bahasa isyarat

Dalam pada itu, Alif meluahkan rasa syukur diberi nikmat tidur lena biarpun berada dalam keadaan serba kekurangan dan tidak selesa.

"Wallahi, walaupun masa ini sudah dua malam tak mandi, tak pergi ke tandas.

"Badan dah penat ditambah pula pencemaran bunyi dan bau asap ekzos bas... berlapikkan sleeping bag beratapkan langit bintang, Allah bagi nikmat juga saya dapat tidur lena,” ujarnya.

Tambah Alif, di Tanah Suci sewaktu bermabit sehingga solat Subuh di Muzdalifah, semua jemaah haji hanya mampu tidur di tepi jalan tanpa mendapat layanan istimewa.

"Di sini tak kiralah bayar pakej ratus ribu ke, Tan Sri ke... artis yang orang sanjung ke, hatta mufti sekalipun... Semua orang tidur tepi jalan.

Alif menunaikan ibadah haji bersama isteri.

"Semoga semua yang baca hantaran ini diterima amalan dan ditempatkan dikalangan para salihin,” katanya.

Pada 21 Jun lalu, Alif dan isterinya iaitu Sha Dila Halid berangkat ke Tanah Suci bagi mengerjakan ibadah haji.

Alif turut berkongsi kegembiraan kerana turut bersama-samanya menyertai rombongan perjalanan haji kali ini ialah Mufti Perlis iaitu Datuk Mohd Asri Zainul Abidin.

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

TONTON VIDEO PILIHAN!

Alif Satar kongsi pengalaman ibadah haji, Alif Satar, Artis tunai ibadah haji, Aidiladha, Hiburan

Summary: <b>PENGALAMAN</b> menunaikan ibadah haji membuatkan Alif Satar berasa insaf dan kerdil.

Alif bersyukur masih diberikan nikmat tidur yang lena.


Neelofa belum bersalin, masuk hospital atas nasihat doktor - “Kami akan kongsi bila sampai waktunya”

KHABAR mengenai pengacara dan usawahan Neelofa sudah dimasukkan ke hospital bagi melahirkan anak kedua menjadi bualan ramai sejak Sabtu.

Menjelaskan kekeliruan itu, Neelofa atau Noor Neelofa Mohd Noor, 34, berkata, dia masih menghitung hari untuk melahirkan anak keduanya.

Kata Neelofa, dia ditahan di wad atas nasihat doktor bagi tujuan pemeriksaan lanjut berhubung kesihatannya.

Neelofa sedang berehat di rumahnya.

"Alhamdulillah keadaan saya semuanya baik dan masih menghitung hari untuk menyambut anak kedua.

"Ramai yang sangkakan kemasukan saya ke hospital kerana sudah selamat melahirkan, namun saya di hospital beberapa hari atas nasihat doktor dan tujuan permerhatian kesihatan saya," katanya.

Neelofa berkongsi perkara itu menerusi Instastory miliknya pada petang Sabtu.

ARTIEKL BERKAITAN: Sempat datang ke tempat korban, Neelofa sudah masuk hospital bersalin anak kedua

ARTIKEL BERKAITAN: Neelofa bilang hari bersalin anak kedua, tak mahu dedah wajah bayi di awal kelahiran... Pilih pantang cara kampung

Menerusi perkongsian lain, Neelofa turut berkongsi dirinya sedang bersantai menikmati buah di rumahnya.

Dalam pada itu, Neelofa berjanji akan berkongsi khabar kelahiran anak keduanya itu kepada orang ramai selepas dirinya selamat bersalin kelak.

Malah dia juga berharap orang ramai mendoakan urusannya dipermudahkan.

Neelofa hitung hari tunggu kelahiran anak kedua.

"Insya Allah, kami akan kongsikan secara rasmi bila sampai waktunya nanti mohon semua doakan yang baik-baik," ujarnya.

Sebelum ini, suami kepada Neelofa iaitu Pencetus Ummah (PU) Haris memaklumkan isterinya itu sudah dimasukkan ke hospital bagi menyambut kelahiran cahaya mata kedua mereka.

Haris atau Muhammad Haris Ismail, 27, mendedahkan perkara itu ketika dia terlibat sebagai pengacara dalam sebuah program televisyen pada Khamis.

“Isteri dah sampai masa nak bersalin, dah masuk wad,” katanya.

Untuk rekod, Neelofa dan Haris mendirikan rumah tangga pada 27 Mac 2021 dan mereka telah dikurniakan seorang cahaya mata lelaki iaitu Muhammad Bilal yang berusia setahun.

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

TONTON VIDEO PILIHAN!

Neelofa, Neelofa masuk hospital, Neelofa bersalin anak kedua, PU Riz, hiburan

Summary: <b>NEELOFA</b> dikejarkan ke  hospital atas nasihat daripada doktor yang merawatnya.

Neelofa masuk hospital atas nasihat doktor yang merawatnya.